title: Master of Puppets

text: "Master of Puppets" on monta kertaa äänestetty tai arvioitu lukuisissa kannanotoissa kaikkien aikojen parhaaksi metallialbumiksi, Suomessakin muun muassa radiokanava Radio Rockin kuuntelijat äänestivät albumin ensimmäiselle sijalle "Radio Rockin 100 kaikkien aikojen parasta rock-albumia" -äänestyksessä vuonna 2008. Guitar World -lehti julisti "Master of Puppets"in kaikien aikojen parhaaksi thrash metal -albumiksi.


title: Master of Puppets

text: "Master of Puppets" jäi basisti Cliff Burtonin aikaisen Metallican viimeiseksi albumiksi. Burton kuoli albumin "Damage Inc." -kiertueen aikoihin bussionnettomuudessa Ruotsissa. Albumin instrumentaalikappale "Orion" on suurimmalta osin Burtonin sävellys, ja sitä soitettiin taustalla, kun hänet polttohaudattiin.


title: Master of Puppets

text: Albumia on myyty Yhdysvalloissa runsaat kuusi miljoonaa kappaletta, kuusinkertaisen platinalevyn verran. Se on myös Metallican ensimmäinen kultamyynnin rajan ylittänyt albumi (500 000 kappaletta), jonka se saavutti sen julkaisuvuotenaan. Albumi sisältää useita Metallican klassikkokappaleita, kuten "Master of Puppets", "Battery" ja "Welcome Home (Sanitarium)".


title: Master of Puppets

text: Dave Mustaine on väittänyt säveltäneensä osan kappaleen "Leper Messiah" riffeistä. Metallica on myöntänyt, että "Leper Messiahin" riffit ovat vanhoja, mutta eivät sitä että ne olisivat Mustainen tekemiä.


title: Master of Puppets

text: Kappale alkaa samalla tavalla kuin "Ride The Lightningin" avauskappale ”Fight Fire With Fire”. Hidas, akustinen intro muuttuu noin minuutin kohdalla nopeatempoiseksi, koukeroiseksi thrash metaliksi. Battery on myös tunnettu hyvin vaikeasta bassokuviosta. Kappale on yhtyeen yksi tunnetuimmista ja säilynyt pitkään esiintymisten ohjelmistossa. Kappaleen sanat kertovat siitä, kuinka raivo saa yliotteen ihmisestä ja peittää hänen todellisen persoonansa. Kappaleen nimi viittaa San Franciscossa sijaitsevaan Battery Street-katuun, jonka klubeilla Metallica soitti suuren osan alkuajan keikoistaan.


title: Master of Puppets

text: Kappale on Kirk Hammettin, James Hetfieldin ja Lars Ulrichin käsialaa. Kappale on albumin ja yksi yhtyeen raskaimmista kappaleista.


title: Master of Puppets

text: Kappaleen sanoitus on saanut vaikutteita kauhukirjailija H. P. Lovecraftin teoksesta "Varjo Innsmouthin yllä" ("The Shadow Over Innsmouth"), kuten yhtyeen toisen albumin ”The Call of Ktulu” -raitakin


title: Master of Puppets

text: Kappale on albumin ja myös yhtyeen tunnetuimpia, sillä se on albumin ainoa balladi. Kappale on saanut vaikutteita sanoituksiin elokuvasta "Yksi lensi yli käenpesän".


title: Master of Puppets

text: Alkuperäisissä demoversioissa kappale oli paljon pitempi ja se sisälsi paljon kitarasoolo-osuuksia, jotka poistettiin lopullisesta studioversiosta ja niitä päätettiin käyttää eräällä instrumentaaliraidalla, jonka nimeksi tuli "Orion".


title: Master of Puppets

text: Kuten kappaleen nimessäkin, kappale kertoo mielisairaasta ja henkilöstä mielisairaalassa. Mielisairaala tunnetaan englannin kielessä sanalla "sanitarium".


title: Master of Puppets

text: Kappale on yksi albumin pisimmistä ja samalla Metallican nopeimpia ja raskaimpia.


title: Master of Puppets

text: Kappale kertoo sotilaista, jotka ovat sodassa. Kappaleen lyriikoissa viitataankin kenraaliin, joka käskyttää sotilaitaan.


title: Master of Puppets

text: Kappale kertoo ns. valepapeista, jotka käyttävät kristinuskoa hyväksi, jotta saisi hyväuskoisilta lahjoituksia, jotka päätyisivätkin heille. Raita myös kuuluu osittain albuminsa teemaan, joka on ihmisten manipulointi.


title: Master of Puppets

text: Kappale aiheutti ilmestymisensä aikoihin jonkin verran polemiikkia, sillä entinen soolokitaristi, tuolloin jo oman Megadeth -yhtyeensä perustanut Dave Mustaine väitti julkisesti "Leper Messiah"in perustuvan hänen vanhaan sävellykseensä "The Hills Ran Red". Metallica kiisti väitteet myöntäen, että kappale perustui vanhoihin riffeihin, muttei Mustainen tekemiin.


title: Master of Puppets

text: Kappale on instrumentaalikappale, jonka ovat kirjoittaneet yhtyeen silloinen basisti Cliff Burton, kitaristi James Hetfield ja rumpali Lars Ulrich. Vaikka albumilla kappaleen tekijöiksi on merkitty myös Ulrich ja Hetfield, on raita suurimmilta osin Burtonin käsialaa. Raidalla on paljon Cliff Burtonin monimutkaisia bassosoolo-osuuksia, jotka usein sekoitetaan kitaraan. Kappale sisältää kaksi bassosooloa ja lead-basso-osuuden, ja myös kappaleen intro on soitettu bassolla. Kappaleessa on myös neljä kitarasooloa, joista yksi on James Hetfieldin soittama.


title: Master of Puppets

text: Osa Orionin kitarasoolo-osuuksista on otettu ”Welcome Home (Sanitarium)” -kappaleen varhaisista versioista.


title: Master of Puppets

text: Cliff Burtonin kuoltua liikenneonnettomuudessa kappale soitettiin hänen hautajaistensa päätteeksi. Metallica ei soittanut kappaletta konserteissaan Burtonin kuoleman jälkeen moneen vuoteen. Kappale, tai ainakin puolet siitä, teki paluun vasta vuonna 2005, jolloin Metallican basisti oli Robert Trujillo. Kappale esitettiin ensimmäistä kertaa kokonaisuudessaan vasta vuonna 2006.


title: Master of Puppets

text: Kappale on hyvin nopeatempoinen, mutta alkaa Cliff Burtonin rauhallisella ja melodisella bassolla. Kappale on myös yksi harvoja, jossa Burton laulaa taustoja. Kappale sisältää James Hetfieldin klassiseksi muodostuneen ""fuck it all and fucking no regrets"" -tylytyksen, jota yhtye käytti myös vuoden 2003 "St. Anger" -levyllä kappaleessa St. Anger. Kappale kertoo jonkinlaisesta "tuhoamispalvelusta", joka tekee selvää kaikesta ja kaikista mitä ihmiset pyytävät.


title: Irlanninsetteri

text: Irlanninsetteri on eloisa koirarotu, joka jalostettiin aikoinaan metsästykseen. Irlanninsetteristä on kaksi muunnosta: punainen irlanninsetteri, jonka turkki on kastanjanruskea, sekä punavalkoinen irlanninsetteri. Koiralla on keskipitkää karvaa mahan alla, jaloissa ja hännässä. Punainen irlanninsetteri on muunnoksista suositumpi.


title: Irlanninsetteri

text: Irlanninsetteri on keskikokoinen koira. Karvapeite on sileää ja keskipitkää. Hännässä hapsutus on melko pitkää ja kärkeä kohden vähitellen lyhenevää. Hapsutus on kaikkialla melko suoraa ja sileää, lisäksi korvissa ja raajoissa on hapsut. Jalostajat toivovat mahdollisimman vähäkiharaisia koiria. Punaisen irlanninsetterin väri on syvän kastanjanruskea ilman vivahdusta mustaan. Valkoinen väri rinnassa, kurkussa ja varpaissa, pieni tähti otsassa tai kapea viiru tai pilkku kuonossa tai otsassa eivät ole hylkääviä virheitä. Joillain punaisilla irlanninsettereillä on rinnassa valkoinen laikku, joka useimmiten häipyy koiran kasvaessa aikuiseksi. Korvat ovat ohuet, riippuvat ja keskikokoiset, häntä melko pitkä. Punavalkoinen irlanninsetteri poikkeaa punaisesta ainoastaan väritykseltään. Lisäksi se on hieman kevytrakenteisempi eikä yhtä tuuheaturkkinen.


title: Irlanninsetteri

text: Irlanninsetterit ovat hyvin lempeitä ja aktiivisia koiria, jotka tarvitsevat paljon liikuntaa. Rotu aikuistuu henkisesti hyvin myöhään n. 3- 4 vuoden ikäisenä. Huolellinen peruskoulutus on hyvin tärkeään rodun toimeliaisuuden vuoksi.


title: Irlanninsetteri

text: Irlanninsetteri on nimensä mukaisesti alun perin irlantilainen koirarotu. Kanakoirametsästys oli suosittu harrastus Britteinsaarilla, ja siellä onkin kehitetty useita lintukoirarotuja, kuten spanieleita, settereitä ja pointtereita. Viittauksia settereiden tyyppisiin koiriin on jo 1500-luvulta saakka. Punainen ja punavalkoinen irlanninsetteri on erotettu jo 1800-luvun puolivälissä toisistaan. Sitä ennen ne eivät olleet erillisiä rotuja, vaan ne sekoittuivat vapaasti. Osa koirista oli aina ollut punaisempia ja osa valkoisempia kuin toiset. Vaikka punaista irlanninsetteriä on jalostettu omana rotunaan jo pitkään, syntyy yhä vieläkin punaisia irlanninsettereitä, joilla on valkeita merkkejä. Irlanninsetterin ajatellaan polveutuvan irlanninspanieleista, joita risteytettiin muun muassa englannin- ja gordoninsetterin kanssa. Vuonna 1886 julkaistiin ensimmäinen rotumääritelmä.


title: Irlanninsetteri

text: Punavalkoinen setteri ei ole uusi eikä uudelleen herätetty rotu. Sen historia ulottuu 1750-luvulle, jolloin se oli suosittu ja yleinen koira ja yleisempi kuin punainen. Alkuperäinen punavalkea väritys vaihteli tuohon aikaan, joidenkin koirien ollessa punaisempia ja joidenkin ollessa valkeampia, mutta värit olivat puhtaita. Historiallisesti punavalkeita ei ole jalostettu punavalkeina tai punaisia punaisina, vaan jalostustyön tavoitteet olivat käyttöominaisuuksissa, eivät puhtaissa väreissä. Noihin aikoihin liikkuminen oli huomattavasti vaivalloisempaa ja kasvattajat käyttivät parasta saatavilla olevaa koiraa väristä välittämättä. Koirien jalostus tapahtui yleensä kartanoiden suurissa kenneleissä eristyneesti, ja linjan ulkopuolista verta oli harvoin saatavilla.


title: Irlanninsetteri

text: Vuonna 1978 Irlannin Kennelklubi hyväksyi punavalkoisen omana rotunaan. IKC antoi rotuyhdistyksille Iris Red&WHITE Setter Field&Show society ja The Red Setter Club tehtäväksi laatia rotumääritelmä punavalkoiselle irlanninsetterille. Lopullinen rotumääritelmä sinetöitiin vuonna 1984. Siinä ei ollut merkittäviä eroja verrattuna Mrs Cuddyn versioon vuodelta 1944, mutta rotumääritelmässä painotetaan punavalkoisen irlanninsetterin käyttöominaisuuksia. FCI hyväksyi punavalkoisen irlanninsetterin rotumääritelmän vuonna 1989.


title: Irlanninsetteri

text: Ennen koirat olivat lähes kaikki metsästyskoiria. Nykyään on käyttö- ja näyttölinjan koiria, ja Suomessakin ero on selkeä. Suurin osa punavalkoisista irlanninsettereistä on näyttelykoirina ja vain harvat käytännön metsästyksessä. Suomen tunnetuin irlanninsetteri lienee Peggy Brown, Lentolaivue 24:n maskotti koko Jatkosodan ajan.


title: Irlanninsetteri

text: Nykyinen kanta on 5 430 yksilöä. Rekisteröintimäärät ovat olleet lisääntymässä, samoin tuontikoirien määrä. Tuonnit ovat olleet pääasiassa Pohjoismaista. Rekisteröintimäärä on vuosittain vaihdellut kahden puolen 300 yksilön, josta tuontien osuus on noin viisi prosenttia. Vuosittain on astutettu noin 25 narttua, ja tähän on käytetty hieman toistakymmentä urosta. Nartuilla tehdään 2-3 pentuetta ja uroksilla 3-5. Viimeisen 10 vuoden aikana yhdellä uroksella on ollut yli 100 jälkeläistä ja viidellä yli 50 jälkeläistä. Suomeen tuotiin ensimmäiset punavalkoiset setterit vuonna 1992 Englannista ja Ruotsista. Saman vuoden lopulla syntyi ensimmäinen pentue. Nykyään kanta on 62 yksilöä.


title: Irlanninsetteri

text: Pohjoismaissa rotu on hyvin samanlinjainen kaikkialla, mutta osittain yhtymäkohdat ovat hyvin kaukana. Määrällisesti ja laadullisesti kanta on suurempi kuin Suomessa, joten se on käyttökelpoista. Osassa Euroopan maita on myös linjoiltaan poikkeavaa ja käyttökelpoista kantaa. Muualla rotu on suhteellisen pitkälle eriytynyt käyttö- ja näyttelylinjoihin, jotka molemmat poikkeavat ulkomuodoltaan selvästi suomalaisista irlanninsetteristä. Punavalkoisten irlanninsettereiden kanta on muissa Pohjoismaissa melko samanlainen kuin Suomessakin, eikä se ole maailmanlaajuisesti kovin suosittu rotu.


title: Irlanninsetteri

text: 1930-luvulla ilmeni irlanninsettereillä yleisenä vakava PRA-silmäsairaus ("Progressive Retinal Atrophy" eli etenevä verkkokalvon rappeuma). Tilanne oli niin hälyttävä, että 1946 asetettiin Englannissa pentujen rekisteröinnin ehdoksi, ettei kummallakaan vanhemmalla ollut PRA:ta. Toimenpiteellä onkin ollut merkitystä ja sairaus on harvinaistunut. Punaisella irlanninsetterillä on myös tavattu lonkkaniveldysplasiaa eli lonkkamaljan ja reisiluunpään yhteensopimattomuutta. Punavalkoinen irlanninsetteri on suhteellisen terve rotu eikä sillä ole lonkkavikaa siinä määrin kuin punaisella irlanninsetterillä.


title: Alavuotto

text: Alavuotto (myös "Ala-Vuotto") on kylä Vuoton kaupunginosassa Oulussa entisen Ylikiimingin kunnan alueella. Kylä sijaitsee Kiiminkijoen varrella noin 25 kilometriä itään Ylikiimingin taajamasta. Itse kylällä on nykyisin noin 60 asukasta, ja koko kyläalueella noin 90. Kylän pinta-ala on noin 95 km².


title: Alavuotto

text: Alue on jonkin verran tulvaherkkää. Suuret jääpadot saattavat aiheuttaa tulvajärviä, jotka peittävät osan alavista viljelysmaista. Pahojen tulvien aikaan osa alueesta saattaa muuttua saareksi. Vuodesta 1970 kylällä oli joen yli johtava puinen ns. renkkusilta, joka purettiin keväisin jäidenlähdön ja tulvien ajaksi. Silta korvattiin uudella Inkakosken teräsbetonisillalla vuoden 1991 alussa.


title: Alavuotto

text: Alavuoton alueelta ei ole löydetty muinaisjäänteitä, ja varhaisimmat kirjamerkinnät asutuksesta ovat 1600-luvun alusta. Vuoden 1620 verokirjoissa on merkintä Mikko Parkkisesta, joka luultavimmin asui nykyisen Alavuoton tienoilla. Tervanpoltto on ollut eräs kylän tärkeistä elinkeinoista. Kylän alueelta on löydetty kaikkiaan neljäkymmentä tervahautaa, ja näistä noin puolet sijaitsevat kuuden kilometrin matkalla Kiiminkijoen varrella.


title: Alavuotto

text: Ensimmäinen kauppa kylälle avattiin 1911, kun Ylikiimingin osuuskaupan jakelupiste aloitti toimintansa. Toimipiste ilmeisesti suljettiin myöhemmin, sillä 1924 avattiin uusi jakelupiste. Oma kyläkauppa avattiin ensimmäisen kerran 1947, mutta sen sijainti oli epäedullinen, ja myynnin kärsiessä kauppa siirrettiin vuonna 1953 keskemmäs kylää. Erillinen kaupparakennus valmistui 1976, ja siinä kauppa toimi aina vuoteen 1994 saakka, jolloin se lakkautettiin.


title: Alavuotto

text: Kylän ainoa järvi on kunnan itäosassa sijaitseva kalaisa Lavajärvi, joka on suosittu kalastuspaikka.


title: Alavuotto

text: Alavuotolla koulutoiminta aloitettiin 1928 ja koulurakennus rakennettiin 1952. Keväällä 1993 Alavuoton koulu lakkautettiin lievän kohun saattelemana ja liitettiin Nuorittan koulun koulupiiriin, jonne oppilaat kuljetettiin tilatakseilla. Nykyisin Alavuotto kuuluu Ylikiimingin koulupiiriin, oppilaat kuljetetaan Ylikiimingin taajamassa sijaitsevalle Ylikiimingin koululle. Ylikiimingin kirjaston sivutoimipiste sijaitsi Alavuoton koululla, ja lakkautettiin pian koulutoiminnan lakkauttamisen jälkeen.


title: Alavuotto

text: Alavuoton vanhalla koululla on kyläläisten käytössä oleva kivimurskekenttä. Talvisin kylän ympäristöön lanataan hiihtoladut sekä perinteiselle tyylille että luistelulle.


title: Alavuotto

text: Historiallisesti tärkeimpänä kuljetusväylänä on ollut kylän läpi virtaava Kiiminkijoki. Nykyisin alueen tärkeimmät väylät ovat vuonna 1935 valmistunut joen länsirantaa seuraileva paikallistie 18723 seututieltä 836 Suoperästä Alavuoton kautta Hetekyläntielle Jokikokkoon. Neljän kilometrin osuus Suoperä–Alavuotto päällystettiin vuonna 1998. Lisäksi Alavuotolta alkaa joen itärantaa seuraileva Naurisnivantie, joka jatkuu Korpisenojan pohjoispuolelta Tuomaalantienä Hetekyläntielle Jokikokon itäpuolelle.


title: Matthias Sammer

text: Matthias Sammer (s. 5. syyskuuta 1967) on saksalainen jalkapalloilija, pelipaikaltaan libero, ja jalkapallovalmentaja. Heinäkuusta 2012 lähtien hän on toiminut FC Bayern Münchenin urheilutoimenjohtajana.


title: Matthias Sammer

text: Hän on naimisissa ja hänellä on kolme lasta, Sarah, Marvin ja Leon. Sammer asuu perheineen Münchenissä. Sammerin isä Klaus loi myös uraa jalkapalloilijana ja valmentajana.


title: Matthias Sammer

text: Sammer pelasi ammattilaisurallaan neljässä seurassa, Dynamo Dresdenissä (1985–1990), VfB Stuttgartissa (1990–1992), FC Internazionale Milanossa (1992–1993) ja Borussia Dortmundissa (1993–1998). Hän voitti urallaan kahdesti DDR:n liigamestaruuden (1989 ja 1990) ja kolmesti yhdistyneen Saksan liigamestaruuden, vuonna 1992 Stuttgartissa ja vuosina 1995 ja 1996 Dortmundissa. Hän oli Dortmundin joukkueessa voittamassa myös Mestarien liigaa vuonna 1997.


title: Matthias Sammer

text: Sammer valittiin Euroopan parhaaksi jalkapalloilijaksi vuonna 1996, samana vuonna, kun hän oli johdattamassa maataan Euroopan mestaruuteen. Sammer pelasi urallaan yhteensä 74 maaottelua, 23 DDR:n maajoukkueessa ja 51 Saksan maajoukkueessa. Hän esiintyi arvokisoissa kolme kertaa, EM-kisoissa vuosina 1992 ja 1996 sekä MM-kisoissa vuonna 1994. Sammer joutui lopettamaan uransa vuonna 1998 polvivamman vuoksi. Sammer aloitti valmentajanuransa vuonna 2000 Borussia Dortmundin peräsimessä. Hän oli valmentajana johdattamassa joukkuettaan Saksan mestaruuteen vuonna 2002 ja samana vuonna Dortmund eteni myös UEFA Cupin finaaliin, jossa se oli kuitenkin häviävänä osapuolena alankomaalaisen Feyenoordin juhliessa mestaruutta.


title: Matthias Sammer

text: Sammer jätti Dortmundin vuonna 2004 ja alkoi valmentaa VfB Stuttgartia. Hän lähti Stuttgartista kuitenkin jo vuonna 2005, vain yhden kauden jälkeen. Vuodesta 2006 Sammer on työskennellyt Saksan jalkapalloliiton urheilujohtajana "(Sportdirektor)´". Heinäkuussa 2011 hänestä tuli Saksan liiton nuorisovalmennuskoordinaattori.


title: Matthias Sammer

text: Tammikuussa 2011 uutisoitiin, että Sammer siirtyy pitkän kädenväännön jälkeen Hamburger SV:n urheilutoimenjohtajaksi. DFB:n johdon käymien keskustelujen jälkeen Sammerin siirtyminen HSV:hen vesittyi ja hän jatkaa liiton palveluksessa. Huhtikuussa 2011 Sammer allekirjoitti vuoteen 2016 ulottuvan jatkosopimuksen Sportdirektorin tehtävistä DFB:n kanssa.


title: Matthias Sammer

text: Heinäkuun alussa 2012 Sammer jätti DFB:n ja siirtyi kolmivuotisella sopimuksella FC Bayern Münchenin urheilutoimenjohtajaksi.


title: In vitro

text: In vitro (kirjaimellisesti "lasissa", latinaa) on tutkimustekniikka, jossa koe suoritetaan koeputkessa, lasimaljassa tai yleisesti elävän organismin tai solun ulkopuolella. In vitro -menetelmällä voidaan tutkia mikrobeja, soluja tai biologisia molekyyleja niiden luontaisen ympäristönsä ulkopuolella. Esimerkki tästä on koeputkihedelmöitys. Useat molekyylibiologian tutkimukset suoritetaan elävien solujen ulkopuolella, eivätkä tulokset siksi välttämättä vastaa tilannetta solun sisällä. Geeniteknologia on tuonut aivan uusia "in vitro" -työkaluja eri tieteenalojen käyttöön.


title: In vivo

text: In vivo tarkoittaa elävässä organismissa tehtyä tutkimusta erotuksena "in vitro" -kokeisiin, jotka suoritetaan koeputkessa tai lasimaljoissa. Esimerkiksi pulssin mittaaminen ranteesta on "in vivo" -menetelmä. Usein käytettyjä koe-eläimiä ovat hiiret, rotat ja marsut.


title: Maaemo

text: Maaemo, luontoäiti, maaäiti eli äiti maa on useiden kansojen uskomuksissa naispuolinen henkiolento, joka hallitsee maata tai on itse sama kuin maaperä. Usein maaemoon kuuluu myös kasvillisuus tai jopa kaikki elollinen. Maaemo saattaa olla kaiken elollisen synnyttäjä ja muovaaja. Maaemolla on usein vastapuolena miespuolinen taivaan jumala, joka hedelmöittää maan sateella. Eräs kuuluisa ilmentymä on kreikkalaisen mytologian Gaia.


title: Maaemo

text: Maaäitiä on verrattu elävään maapalloon ja sen elonkehään. Nykyisin länsimaissa maaemo on lähinnä vertauskuvallinen hahmo, jolla tähdennetään luonnon ja ekosysteemien tärkeyttä ihmiselämän kannalta. Luontoa vastaan tehdyt rikokset ovat tämän ajattelun mukaan yhtä vakavia kuin äidin vahingoittaminen. Maaemo on tärkeä hahmo myös nykyajan new age -liikkeille, katso Gaia-hypoteesi.


title: Avidiini

text: Avidiini on 66-69 kilodaltonin kokoinen kananmunan valkuaisesta eristetty emäksinen glykoproteiini, jonka tärkein ominaisuus on sen kyky sitoa biotiinia. Jokainen avidiinimooli kykenee sitomaan neljä moolia biotiinia. Avidiinin ja biotiinin välinen ei-kovalenttinen sidosaffiniteetti (K=10 M) on korkeimpia tunnettuja biologisten komponenttien välisiä sidosvuorovaikutuksia.


title: Avidiini

text: Avidiini koostuu neljästä alayksiköstä (molekyylipaino 15 500-15 800 daltonia), jotka ovat identtisiä 128 aminohapon mittaisia polypeptidejä. Kussakin alayksikössä on sokerisivuketju, joka ei kuitenkaan ole välttämätön avidiinin biotiininsitomiskyvylle. Avidiini on vesiliukoinen ja kestää suuria suolapitoisuuden ja happamuuden vaihteluita erityisesti esiintyessään kompleksina biotiinin kanssa. Huolimatta siitä, että avidiini on saatu osittain puhdistetuksi jo vuonna 1942, ei sen varsinaisesta funktiosta vieläkään ole kiistatonta selvyyttä. On esitetty hypoteesejä sen toimimisesta biotiinin varastoijana tai antibioottisena tekijänä, mutta nämä ovat jääneet ajatusmallien tasolle selvien tutkimuksellisten todisteiden puuttuessa. Jälkimmäistä mallia tukee kuitenkin avidiinin kyky estää useitten mikro-organismien kasvu sekä sen induktio soluvaurioiden ja tulehdusreaktioiden yhteydessä kanan muissakin kudoksissa kuin munanjohtimessa.


title: Avidiini

text: Avidiinin aminohappojärjestys selvitettiin vuonna 1971 (Delange ja Hung) ja sen cDNA saatiin kloonattua ja karakterisoitua kokonaisuudessaan vuonna 1987. Avidiinigeenin kloonaaminen osoittautui kuitenkin huomattavan hankalaksi; paljastui että avidiini kuului geeniperheeseen, josta aluksi saatiin kloonattua vain muita geeniperheen jäseniä. Lopulta myös varsinainen avidiinigeeni kloonattiin.


title: Avidiini

text: Avidiinin ja biotiinin välinen tiukka sidos on mahdollistanut useita biologiseen tutkimukseen liittyviä tekniikoita. Avidiinin avulla on voitu puhdistaa ja eristää aineita, jotka jo luonnostaan sisältävät biotiinia. Monia aineita on voitu myös biotinyloida, jolloin biotiini on kovalenttisesti liitetty tutkittavaan aineeseen valeriaanahapposivuketjunsa avulla. Systeemin yhtenä hyvänä puolena voidaan pitää sitä, että tämäntapainen konjugointi harvoin muuttaa ratkaisevasti tutkittavan aineen biologisia tai fysikokemiallisia ominaisuuksia. Toisaalta modifioidun yhdisteen biotiiniosan on edelleen mahdollista sitoutua avidiiniin. Toinen merkittävä etu on avidiinin kyky sitoa useampia biotiinimolekyylejä. Tämä on tehnyt mahdolliseksi erilaisten biotiinia sisältävien molekyylien keskinäisen konjugoinnin ja täten lisännyt avidiini-biotiini-teknologian käyttötapoja. Erityyppisten markkeriryhmien konjugointi avidiiniin on mahdollistanut biotinyloitujen kohdemolekyylien osoitukset esimerkiksi entsymaattisin keinoin sekä kaksoisleimaukset. Eräs tärkeä etu on myös se, että kaupallisesti on saatavilla suuri joukko sekä biotinyloituja että avidiinikonjugoituja tuotteita.


title: Biotiini

text: Biotiini eli H- tai B-vitamiini on rikkiä sisältävä, optisesti aktiivinen orgaaninen happo, jonka biologisesti aktiivinen muoto on D-isomeeri. Biotiini toimii koentsyyminä lukuisten entsymaattisten karboksylaatiotapahtumien katalyyttina. Se osallistuu hiilihydraattien ja rasvojen aineenvaihduntaan eli metaboliaan. Biotiinia syntetisoituu myös suolistossa mikro-organismien toiminnan seurauksena. Ruoka-aineissa biotiinin lähteitä ovat muun muassa hiiva, soijajauho, viljatuotteet, maksa, munuainen ja munan keltuainen.


title: Biotiini

text: Biotiinin kemiallinen kaava on CHNOS, moolimassa 244,31 g/mol ja CAS-numero 58-85-5.


title: Biotiini

text:
Suomessa biotiinille ei ole annettu tarkkoja saantisuosituksia. Yhdysvalloissa on arvioitu terveen ihmisen käyttävän biotiinia noin 30 mikrogrammaa vuorokaudessa, imetyksen aikana enemmän. Koska biotiinia on yleisesti ruoka-aineissa ja sitä syntyy myös suolistossa, biotiinin puutetta ei yleensä esiinny.
Biotiinia markkinoidaan kuitenkin ravintolisänä etenkin hiusten ja kynsien vahvistamiseen ja hiusten lähtöä vastaan.


title: Roistovaltio

text: Roistovaltio () on Yhdysvaltain hallinnon käyttämä käsite, joka ei ole tullut juuri laajempaan käyttöön. Termiä on käytetty kylmän sodan jälkeen. Bill Clintonin hallinnossa se korvattiin loppuaikoina ilmaisulla ”state of concern” (huolta aiheuttava valtio tai huomiota vaativa valtio), mutta George W. Bushin hallinto käytti termiä taas laajasti.


title: Roistovaltio

text: Yhdysvaltain käyttämä roistovaltion määritelmä on esitetty Yhdysvaltain kansallisessa turvallisuusstrategiassa.


title: Roistovaltio

text: "Roistovaltioilla on samat yhteiset piirteet. Nämä valtiot:"


title: Roistovaltio

text: Donald Trumpin hallitus on kutsunut seuraavia maita roistovaltioiksi:


title: Roistovaltio

text: Käsitettä ja sen käyttöä kritisoineet tahot haluavat kiinnittää huomiota siihen, että monet muutkin valtiot kuin Yhdysvaltain roistovaltioiksi nimeämät ovat vastoin sopimuksia kehitelleet joukkotuhoaseita (esimerkiksi Israelin ydinohjelma tai Venäjä), loukanneet ihmisoikeuksia ja jättäneet noudattamatta kansainvälisiä sopimuksia (erityisesti Israel). Näin menetteleviin valtioihin kuuluu myös Yhdysvallat itse.


title: Roistovaltio

text: On myös esitetty, että roistovaltioretoriikka pyrkii esittämään valtion ”lainsuojattomana”, jotta sitä vastaan voisi vaikka hyväksytysti aloittaa hyökkäyssodan. Irakin sota on esimerkki tällaisesta toiminnasta. Maasta ei kuitenkaan löytynyt joukkotuhoaseita, joiden ilmoitettiin olevan hyökkääjien kantava huolenaihe kyseisen maan suhteen.


title: Roistovaltio

text: Eräät kriitikot, kuten Noam Chomsky, ovat ironisesti huomauttaneet, että Yhdysvallat itse täyttää sanotut roistovaltion kriteerit:


title: Luettelo koiraroduista

text: Tämä on luettelo koiraroduista aakkosjärjestyksessä. Katso myös FCI:n määrittelemät roturyhmät.


title: Robbie Keane

text: Robert David "Robbie" Keane (s. 8. heinäkuuta 1980) on irlantilainen jalkapalloilija, joka pelaa MLS-joukkue LA Galaxyssa ja maansa maajoukkueessa. Hän pelaa hyökkääjänä.


title: Robbie Keane

text: Keane liittyi englantilaisen Wolverhampton Wanderersin (Wolves) vahvuuteen teini-iässä ja teki debyyttinsä ammattilaisena vuonna 1997. Hän pelasi Wolvesissa kaksi kautta ennen siirtoaan vielä silloin Valioliigassa pelanneeseen Coventry Cityyn. Pelattuaan Coventryssä yhden kauden hän siirtyi italialaiseen Interiin. Hän ei ehtinyt kuitenkaan pelata Italiassa kovinkaan pitkään ennen kuin siirtyi lainasopimuksella Leeds Unitediin joulukuussa 2000. Lainasopimus muuttui pysyväksi siirroksi toukokuussa 2001. Leedsin taloudelliset vaikeudet pakottivat seuran sittemmin myymään pois lukuisia nuoria pelaajiaan; Keane siirtyi Tottenhamiin juuri ennen kauden 2002-2003 alkua noin 7 miljoonalla punnalla.


title: Robbie Keane

text: Keane ehti voittaa kuuden Tottenham-kauden aikana keväällä 2008 Englannin liigacupin. Keane pelasi finaalissa Tottenhamin avauskokoonpanossa. Valioliiga kauden 2007-2008 aikana Keane muodosti Dimităr Berbatovin kanssa tehokkaimman hyökkääjä parivaljakon. Parivaljakko Keane - Berbatov teki Valioliigassa kaudella 2007-2008 yhteensä 30 maalia. Kesällä 2008 Keane siirtyi Liverpooliin noin 20 miljoonan punnan kaupassa.


title: Robbie Keane

text: Debyyttinsä Keane teki Liverpoolissa 13. elokuuta 2008 Mestarien liigan karsintaottelussa Standard Liegeä vastaan. Ensimmäisen maalinsa Keane teki Liverpoolille hänen 11:ssä ottelussa PSV:tä vastaan. Tammikuussa 2009 siirtoikkunan viimeisenä päivänä Liverpool ja Tottenham sopivat Keanen paluusta Lontooseen ja Tottenhamiin 12 miljoonalla punnalla. Näin ollen Keane palasi takasin vain 7 kuukauden Liverpoolissa vietetyn ajan jälkeen. Liverpoolissa Keane pelasi vain 31 peliä, joissa hän teki 7 maalia. Keanesta tuli kolmas lähiaikainen paluumuuttaja Tottenhamiin, joka oli lähtenyt vuoden sisällä seurasta muualle. Myös Jermain Defoe ja Pascal Chimbonda olivat tammikuussa 2009 palanneet Tottenhamiin.


title: Robbie Keane

text: Tammikuussa 2010 Keane siirtyi Skotlannin Valioliigan Glasgow Celticiin loppukauden mittaisella lainasopimuksella, kun Tottenhamin manageri Harry Redknapp ei pystynyt takaamaan Keanelle säännöllistä avauskokoonpanopaikkaa loppukaudeksi Tottenhamissa.


title: Robbie Keane

text: Keane teki maajoukkuedebyyttinsä jo vuonna 1998. Hänellä on hallussaan ennätys Irlannin maajoukkueen kautta aikain parhaana maalintekijänä. Keane on tehnyt tähän mennessä 41 maajoukkuemaalia, mikä ohittaa uransa jo lopettaneen Niall Quinnin 21 maalia. Ensimmäisen hattutemppunsa Keane teki Irlannille San Marinoa vastaan syksyllä 2006. Arvokisoissa Keane on esiintynyt kerran, hän oli johdattamassa maataan vuoden 2002 maailmanmestaruuskisoissa neljännesvälieriin. Keane on toiminut Irlannin maajoukkueen kapteenina vuodesta 2006 lähtien.


title: Jalkapallon maailmanmestaruuskilpailut 1958

text: Jalkapallon maailmanmestaruuskisat vuonna 1958 pidettiin Ruotsissa. Kisoihin haki 53 maata, joista karsintojen jälkeen hyväksyttiin 16 joukkuetta. Suomikin osallistui karsintoihin, mutta ei neljässä karsintaottelussaan saanut pistettäkään. Joukkueet jaettiin neljään lohkoon, joista kustakin kaksi parasta jatkoi puolierävaiheeseen ja edelleen cup-systeemillä kohti finaalia. 1950-luvun Unkarin ihmejoukkue oli hajonnut Unkarin kansannousun myötä, eikä enää ollut entisessä vireessä. Isäntämaa Ruotsi taisteli Serie A:ssa pelanneiden tähtien Gunnar Grenin, Nils Liedholmin ja Kurt Hamrinin johdolla loppuotteluun asti, mikä on sen paras sijoitus MM-kisoissa. Mestaruuden vei kuitenkin ylivoimaiseen tyyliin Brasilia, suurimpana tähtenään 17-vuotias Pelé, joka oli ennen kisoja maailmalla tuiki tuntematon. Maailmanmestaruus oli Brasilialle ensimmäinen. Maalikuninkuuden vei Ranskan Just Fontaine 13 osumallaan, mikä on edelleen yhden turnauksen maaliennätys.


text: Loppuottelussa maailmanmestaruuden voittanut Brasilia pelasi seuraavassa kokoonpanossa: Gilmar, Djalma Santos, Bellini, Orlando, Nílton Santos, Zito, Didi, Garrincha, Vavá, Pelé, Zagallo sekä hopeajoukkue Ruotsi seuraavassa kokoonpanossa: Kalle Svensson, Orvar Bergmark, Sven Axbom, Reino Börjesson, Bengt Gustavsson, Sigge Parling, Kurt Hamrin, Gunnar Gren, Agne Simonsson, Nils Liedholm, Lennart Skoglund


text: Nämä kisat ovat historian ainoat, joihin selviytyi kaikki Yhdistyneen kuningaskunnan neljä joukkuetta: Englanti, Skotlanti, Wales ja Pohjois-Irlanti.


text: A-lohko arvioitiin alkusarjan kuolemanlohkoksi. Hallitseva maailmanmestari Länsi-Saksa oli yksi turnauksen ennakkosuosikkeja, samoin välivuosina kaksi peräkkäistä Etelä-Amerikan mestaruutta voittanut Argentiina. Tsekkoslovakiaa pidettiin turnauksen mustana hevosena, ja se oli rakentanut vahvan joukkueen kisoihin. Pohjois-Irlanti oli puolestaan pudottanut karsinnoissa Italian ja Portugalin.


text: Lopulta lohkossa mikään ei mennyt käsikirjoituksen mukaan. Länsi-Saksa voitti lohkon, mutta oli kaikkea muuta kuin vakuuttava. Tsekkoslovakia nujersi Argentiinan 6-1, ja uusintaottelun voitti Pohjois-Irlanti, joka otti näin jatkopaikan. Tsekkoslovakia putosi, vaikka teki lohkossa eniten maaleja. Argentiinalaisia odotti kotona mätien tomaattien sade.


text: B-lohko oli arvioitu turnauksen "mahdollisuuksien lohkoksi". Yhdelläkään joukkueella ei ollut kulkenut järin häävisti karsinnoissa tai aikaisemmissa MM-turnauksissa. Jugoslavia oli selviytynyt Uruguayssa välieriin ja Sveitsissä puolivälieriin, ja Ranska kotikisoissaan välieriin mutta muutoin saavutukset olivat olleet vaisuja.


text: Lohkossa nähtiin peräti 31 maalia eli 5,16 maalia ottelua kohti. Just Fontaine teki niitä kuusi. Ranska nousi samalla mestarisuosikkien joukkoon


text:
Lohkoarvonta suosi Ruotsia, mutta se myös pelasi vahvasti kaikissa otteluissaan. Takavuosien suurmaa Unkari oli heikentynyt merkittävästi. Nandor Hidegkuti oli yhä hyökkäyspelin sielu mutta hän oli jo 36-vuotias, eikä hänellä ollut neljän vuoden takaisia tukijoukkoja ympärillään - Ferenc Puskás ja Sándor Kocsis olivat loikanneet länteen kansannousun jälkeen 1956. Kaikesta huolimatta Unkari oli Ruotsin ohella suosikki jatkoonmenijäksi. Sen sijaan jatkopaikan otti yllättäen Wales, joka pelasi kaikki ottelunsa tasan ja voitti uusintaottelussa Unkarin 2-1. Unkari putosi, vaikka oli tehnyt lohkossa eniten maaleja. Meksiko puolestaan sai ensimmäisen MM-pisteensä tasapeliottelussa Walesia vastaan.
Brasilian taakkana olivat toistuvat pettymykset MM-turnauksessa. Nyt joukkue oli koottu ja valmisteltu huolellisesti, ja sitä pidettiin vahvimpina Selecaona koskaan. Vähempi tuskin olisi riittänytkään, sillä vastaan asettuivat Melbournen olympiavoittaja Neuvostoliitto, hallitseva MM-pronssimitalisti Itävalta ja vahva Englanti. Englannin MM-valmistautuminen oli katkennut traagisesti, kun Münchenin lento-onnettomuudessa moni maajoukkueen avainpelaajista menehtyi. Haavoitettunakin "Three Lions" oli paperilla vahva kokoonpano.


text: Loppujen lopuksi otteluiden taso ei vastannut odotuksia. Koko lohkossa nähtiin vain 15 maalia, ja kuvaavasti Brasilian ja Englannin välinen ottelu päättyi 0-0, ollen näin MM-historian ensimmäinen maaliton tasapeli. Brasilia voittikin koko lohko päästämättä maaliakaan. Englanti pelasi kaikki ottelunsa tasan, eikä kyennyt enää uusintaottelussa vastaamaan Neuvostoliiton vauhtiin.


text:
13 maalia
6 maalia
5 maalia
4 maalia


title: Dugongi

text: Dugongi ("Dugong dugon") on sireenieläinten lahkon pienikokoisin jäsen, lahkon muut edustajat ovat manaatit ja sukupuuttoon kuollut stellerinmerilehmä. Aikuiset yksilöt ovat yleensä alle kolme metriä pitkiä, ja painavat suurimmillaan 420 kilogrammaa. Syntyessään dugongi painaa 20–35 kilogrammaa, ja on 100–120 senttimetrin pituinen. Nimi dugongi tulee malaijin kielen sanasta ”duyung”, joka tarkoittaa merenneitoa.


title: Dugongi

text: Dugongien levenneisyysalue käsitti joskus tropiikissa koko Tyynenmeren ja Intian valtameren. Nykyään suurimmat populaatiot asuvat Isolla valliriutalla Australiassa ja Torresinsalmessa Uudesta-Guineasta etelään. Pienempiä populaatioita löytyy Mosambikin, Egyptin ja Kenian rannikolta sekä Palaulta. 22. tammikuuta 2003, 70 vuotta katoamisensa jälkeen, löydettiin yksi dugongi Tansanian rannikolta.


title: Dugongi

text: Dugongit ovat erikoistuneet syömään ja laiduntamaan meriruohoa. Ne etsiytyvätkin yleensä mataliin lahtiin, eivätkä yleensä suorita suuria kausittaisia muuttoja.


title: Dugongi

text: Sukukypsiksi dugongit tulevat vasta 9–10 vuoden iässä. Dugongit saavat yleensä vain yhden poikasen kerrallaan. Poikasia ne saavat 3–7 vuoden välein. Poikanen syntyy matalassa vedessä, ja emo hoitaa sitä kolme vuotta.


title: Pahan akseli

text: Pahan akseli () on Yhdysvaltain presidentin George W. Bushin hallinnon käyttöön ottama termi valtioista, joita Yhdysvallat pitää nimeämistään roistovaltioista vaarallisimpina. Bush käytti termiä ensimmäisen kerran puheessaan 29. tammikuuta 2002 kuvaamaan terrorismia tukevia hallituksia. Puheessaan hän mainitsi Pohjois-Korean, Iranin ja Irakin.


title: Oliver Kahn

text: Oliver Rolf Kahn (s. 15. kesäkuuta 1969 Karlsruhe, Länsi-Saksa) on saksalainen entinen jalkapallomaalivahti. Hän kuului suuren osan urastaan Bundesliiga-seura FC Bayern Münchenin kokoonpanoon. Hän pelasi Saksan maajoukkueessa 86 ottelua.


title: Oliver Kahn

text: Kahn aloitti ammattilaisuransa Karlsruher Sport Clubissa kaudella 1987–1988. Hän pelasi ensimmäisen Bundesliiga-ottelunsa vuonna 1990 samassa seurassa. Bayern München hankki Kahnin ykkösmaalivahdikseen vuonna 1994 Raimond Aumannin siirryttyä Besiktasiin Turkin Superliigaan. 15. huhtikuuta 2007 Kahn teki Bundesliigan ennätyksen voittojen määrässä kun Bayern München kukisti Leverkusenin 2–1. Tuolloin hänelle tuli täyteen 292 voitettua ottelua. Edellinen ennätys 291 voittoa oli Manfred Kaltzilla.


title: Oliver Kahn

text: Kahn on saavuttanut seuratasolla paljon menestystä. Hän on voittanut kahdeksan Saksan mestaruutta ja kuusi Saksan Cupin mestaruutta ja kuusi Saksan Liigacupin mestaruutta. Eurokentillä parhaat saavutukset ovat UEFA-cupin voitto vuodelta 1996 ja Mestarien liigan voitto vuodelta 2001.


title: Oliver Kahn

text: Kahn teki debyyttinsä Saksan maajoukkueen paidassa 23. kesäkuuta 1995 ottelussa Sveitsiä vastaan. Hän on ollut mukana Saksan kokoonpanossa kuusissa arvokisoissa, kolmissa EM-kisoissa, vuosina 1996, 2000 ja 2004, ja neljissä MM-kisoissa, vuosina 1994, 1998, 2002 ja 2006; pelaavana maalivahtina hän on ollut kolmissa kisoissa, vuoden 2000 EM-kisoista vuoden 2004 EM-kisoihin asti. Kahnin maajoukkueuran kohokohtana voidaan pitää vuoden 2002 jalkapallon maailmanmestaruuskisoja, joissa Saksa eteni lopulta aina loppuotteluun saakka; Kahn torjui turnauksessa viisi nollapeliä ja kisojen päätyttyä hänet palkittiin turnauksen parhaana pelaajana ja parhaana maalivahtina. Kahn toimi pitkään myös maajoukkueen kapteenina, mutta Jürgen Klinsmannin päävalmentajakaudella kapteenina toimi Michael Ballack. Klinsmannin aikana Kahn myös menetti aiemman lähes kiistattoman ykkösvahdin asemansa maajoukkueessa ja joutui jakamaan torjuntavastuun Jens Lehmannin kanssa; vuoden 2006 Saksan maailmanmestaruuskisoissa Lehmann toimi Saksan ykkösmaalivahtina ja Kahn tämän varamaalivahtina.


title: Oliver Kahn

text: Toukokuussa 2004 julkaistiin Kahnin omaelämäkerta, joka on nimeltään "Nummer eins".


title: Oliver Kahn

text: Kahn pelasi viimeisen maaottelunsa 8. heinäkuuta 2006 Portugalia vastaan. Kyseessä oli jalkapallon MM-kisojen pronssiottelu, joka pelattiin Stuttgartissa Gottlieb-Daimler Stadionilla. Ottelu päättyi Saksan voittoon 3–1. Ottelun pelaaminen oli Kahnille merkittävää, sillä hän oli joutunut seuraamaan Saksan muut MM-kisaottelut penkiltä Lehmannin pelatessa maalilla. Saksan valmentaja Jürgen Klinsmann sanoi, että halusi antaa Kahnille mahdollisuuden pelata, koska Klinsmannin mukaan Kahn oli ollut tukemassa koko Saksan joukkuetta ja erityisesti nuoria pelaajia koko MM-turnauksen ajan. Koska Saksan kapteeni Michael Ballack oli loukkaantunut eikä voinut pelata, Kahn sai myös kapteeninnauhan. Klinsmannin mukaan ”kunnia meni eniten maaotteluja pelanneelle pelaajalle”.


title: Oliver Kahn

text: Kahn ilmoitti lopettavansa uransa kauden 2007–2008 jälkeen, hän päättikin uransa mestaruuteen Bundesliigassa.


title: Professional Mobile Radio

text: PMR - professional mobile radio eli ammattimainen liikuteltava radio on radiopuhelinjärjestelmä, joka tunnetaan "private mobile radio" -nimisenä Yhdistyneessä kuningaskunnassa ja Land mobile radiona Yhdysvalloissa.


title: Professional Mobile Radio

text: PMR:n sovelluksia ovat mm. 1988 julkaistu MPT-1327-, TETRA- ja APCO-25-järjestelmät.


title: Professional Mobile Radio

text: Professional Mobile Radiota ei tule sekoittaa PMR446-radiopuhelimiin (Personal mobile radio).


title: Marlene Dietrich

text: Marlene Dietrich (oik. Marie Magdalene Sieber o.s. Dietrich von Losch; 27. joulukuuta 1901 Schöneberg (nyk. osa Berliiniä), Saksa – 6. toukokuuta 1992 Pariisi, Ranska) oli saksalais-yhdysvaltalainen näyttelijä ja laulaja, jonka tavaramerkki oli matala ja tunnelmallinen ääni.


title: Marlene Dietrich

text: Dietrich tunnettiin suorasukaisten ja itsenäisten naisten esittäjänä. Hän pukeutui usein frakkiin ja silinterihattuun, ja seksuaali- ja sukupuoliroolirajojen rikkojana hänen sanottiin olleen aikaansa edellä.


title: Marlene Dietrich

text: Vuonna 1999 American Film Institute valitsi Dietrichin yhdeksi vuosisadan kymmenestä tärkeimmästä naisnäyttelijästä.


title: Marlene Dietrich

text: Dietrich aloitti uransa kabareelaulajana Berliinissä 1920-luvulla. Hän ehti näytellä monissa elokuvissa ennen läpimurtoaan Josef von Sternbergin ohjaamassa "Sinisessä enkelissä" (1930). Legendan mukaan Hollywoodiin emigroitunut von Sternberg, joka vieraili Saksassa ohjatakseen "Sinisen enkelin", poimi Dietrichin naispääosaan nähtyään tämän kabareenäyttämöllä. Tosiasiassa Dietrich kuitenkin pyrki rooliin muiden näyttelijöiden joukossa, ja Sternberg joutui tekemään paljon töitä vakuuttaakseen tuotantoyhtiön ja miespääosanäyttelijän, Emil Janningsin, siitä, että Dietrich oli paras ehdokas Lola Lolan rooliin. Elokuvasta tehtiin versio sekä saksaksi että englanniksi ja se nosti Dietrichin suureksi tähdeksi liki yhdessä yössä.


title: Marlene Dietrich

text: Josef von Sternbergin palatessa Yhdysvaltoihin Dietrich seurasi hieman myöhemmin hänen mukanaan. Kaksikko teki 1930-luvun alkupuoliskolla useita menestyselokuvia, joista tunnetuin on "Marokko" (1930). Kuuluisa kohtaus, jossa Dietrich laulaa valkoisessa frakissa, suutelee yleisössä olevaa naista ja heittää sitten ruusun Gary Cooperille, on peräisin juuri tästä elokuvasta. Dietrich sai elokuvasta uransa ainoan Oscar-ehdokkuuden.


title: Marlene Dietrich

text: Adolf Hitler olisi halunnut tehdä Dietrichistä Saksan loistavan tähden, mutta kansallissosialistien kiihkeänä vastustajana tämä kieltäytyi kunniasta ja otti vuonna 1937 Yhdysvaltain kansalaisuuden. Toisen maailmansodan sytyttyä Dietrich lähti viihdytysjoukkoihin liittoutuneiden puolelle. Hän matkasi liittoutuneiden kanssa Saksaan asti ja levytti sodan aikana ehkä tunnetuimman laulunsa "Lili Marleen", josta tuli hitti kummallakin puolella rintamaa. Vuonna 1947 Dietrichistä tuli ensimmäinen nainen, jolle myönnettiin sota-ajan ansioistaan Yhdysvaltain ”Medal of Freedom”.


title: Marlene Dietrich

text: Sodan jälkeen Dietrich harvensi esiintymistään elokuvissa ja keskittyi laulu-uraansa. Hän konsertoi muun muassa Las Vegasissa, Moskovassa ja Israelissa. Saksassa tähteä vastassa oli mielenosoittajia, jotka eivät olleet antaneet anteeksi hänen osallistumistaan liittoutuneiden ponnisteluihin. Kylmän vastaanoton vuoksi Dietrich ei enää palannut Saksaan.


title: Marlene Dietrich

text: "Nürnbergin tuomio" (1961) ja pieni cameorooli elokuvassa "Poreilua Pariisissa" (1964) olivat Dietrichin viimeiset kuuluisat elokuvatyöt. 1970-luvun puolivälissä tähti loukkasi lavalla jalkansa ollessaan esiintymässä Australiassa ja vetäytyi julkisuudesta. Hänen viimeiseksi elokuvakseen jäi Pariisissa vuonna 1978 kuvattu "Suuri gigolo", jossa Dietrich esiintyi David Bowien kanssa. Vuonna 1984 Dietrich antoi syvällisen henkilöhaastattelun ystävälleen Maximilian Schellille, joka julkaisi haastattelunauhat dokumenttielokuvassaan "Marlene". Elokuva oli Oscar-ehdokkaana, vaikka Dietrich ei ollut sallinut itseään enää kuvattavan sitä varten.


title: Marlene Dietrich

text: Marlene Dietrich meni naimisiin Rudolf Sieberin kanssa vuonna 1924, ja liitto kesti Sieberin kuolemaan vuonna 1976 asti. Heille syntyi yksi lapsi, Maria vuonna 1924 (myöh. Maria Riva). Avioliitto perustui ystävyydelle, ja 1930-luvun jälkeen Sieber ja Dietrich eivät juuri asuneet samalla mantereella. Dietrichillä oli lukuisia kuuluisia mies- ja naisrakastajia.


title: Marlene Dietrich

text: Vaikka Dietrich pysytteli loppuelämänsä ajan pariisilaiseen huoneistoonsa erakoituneena ja vietti 12 viimeistä vuottaan vuoteenomana, hän piti ahkerasti yhteyttä läheisiinsä puhelimella ja kirjeitse. Hän kirjoitti omaelämäkerran nimeltä "Berliinitär".


title: Marlene Dietrich

text: Dietrich kuoli munuaisvaivoihin 90-vuotiaana Pariisissa. Hänet on haudattu Berliiniin Friedenauhun Stubenrauchstrassen hautausmaalle. Berliinin kaupunki osti näyttelijän jäämistöt, joista perustettiin Berliinin Filmimuseon yhteyteen ”Marlene Dietrich Collection Berlin”. Filmimuseossa on myös jatkuva näyttely, jossa esitellään Dietrichin elämää, hänen tavaroitaan ja vaatteitaan. Berliini on nimennyt Berliinin elokuvajuhlien keskeisen tapahtumapaikan, Potsdamer Platzin lähettyvillä olevan aukion Marlene-Dietrich-Platziksi.


title: Marlene Dietrich

text: Dietrichin elämästä kertoo yksityiskohtaisesti ja kaunistelematta Maria Rivan vuonna 1992 kirjoittama kirja "Marlene Dietrich. By Her Daughter".


title: Cavalier

text: Cavalier voi viitata seuraaviin asioihin:


title: Hajdú-Bihar

text: Hajdú-Bihar on lääni Itä-Unkarissa. Se rajautuu Békésin, Jász-Nagykun-Szolnokin, Borsod-Abaúj-Zemplénin ja Szabolcs-Szatmár-Beregin lääneihin sekä idässä Romaniaan. Läänin pääkaupunki on Debrecen. Muita kaupunkeja ovat Hajdúböszörmény ja Hajdúszoboszló. Läänin pinta-ala on 6 209 km² ja sen väkiluku arviolta 537 268 (vuonna 2015).


title: Hajdú-Bihar

text: Maasto on alavaa; se on osa Unkarin Suurta alankoa ("Alföld"). Korkein kohta on 170,5 metriä merenpinnan tasosta ja matalin 85 metriä. Läänin alueella virtaavat Tisza ja Körös.


title: Hajdú-Bihar

text: "Hajdú" oli alun perin heidukien perinteistä aluetta. Heidukit siirtyivät alueelle vuoden 1605 tienoissa Transilvanian ruhtinas István Bocskayn pyynnöstä vartioidakseen Transilvanian ja Osmanien valtakunnan välistä rajaa. Trianonin rauhansopimuksessa lääniin liitettiin "Bihar"-läänin rippeet. Suurin osa vanhasta Bihar-läänistä kuuluu nykyisiin Romaniaan, jossa alueen nimi on Bihor.


title: Heves (lääni)

text: Heves on lääni Pohjois-Unkarissa. Se rajautuu Nógrádin, Borsod-Abaúj-Zemplénin, Jász-Nagykun-Szolnokin ja Pestin lääneihin. Läänin pääkaupunki on Eger. Muita tärkeitä kaupunkeja ovat Heves, Gyöngyös ja Hatvan. Läänin pinta-ala on 3 637 km² ja sen väkiluku arviolta 301 296 (vuonna 2015).


title: Heves (lääni)

text: Suuri osa lääniä kuuluu Unkarin Suureen alankoon, mutta läänin pohjoisosassa alkaa kumpuileva Karpaattien esimaasto. Mátra-vuoriston korkein kohta Kékes (1 014 m) on myös Unkarin korkein kohta. Läänin kaakkoisrajalla virtaa Tisza. Hevesin alue on tunnettu viininviljelystään, erityisesti Egerin alue, josta on myös peräisin kuuluisa viinilaatu Egri Bikavér, joka ensimmäisten kanistereissa Suomeen tuotujen erien keskinkertaisen tason vuoksi sai kansan suussa lempinimen ”Erkin pikakivääri”.


title: Eepos

text: Eepos (, puhe) on laaja runomuotoinen kertova teos. Eepos kertoo tavallisesti sankarillisten ja tarumaisten hahmojen elämäntarinan. Tyypillisiä aiheita ovat sota, rakkaus sekä taistelu hyvän ja pahan välillä. Nykyisin eepokseksi voidaan kutsua myös laveaa proosakertomusta.


title: Eepos

text: Eepokset jaetaan kansanrunouteen perustuviin kansaneepoksiin ja nimeltä tunnettujen kirjailijoiden luomiin taide-eepoksiin. Tiettyä kansallisia tavoitteita ja ajatustapoja ilmentäviä eepoksia on alettu kutsua kansalliseepoksiksi. Etenkin renessanssin ja romantiikan aikana eepos oli arvostettu kirjallisuudenlaji.


title: Eepos

text: Sana eeppinen viittaa kertomarunouteen tai kertomakirjallisuuteen. Englannin kielessä sana "epic" tarkoittaa kertovan lisäksi myös vaikuttavaa, kunnianhimoista, mahtavaa tai valtavaa. Tämän merkityksen arvellaan siirtyneen myös suomen kieleen.


title: Eepos

text: Eepoksissa on samantyyppisiä piirteitä ja perusrakenteita. Monet niistä muistuttavat kansansatujen perusrakenneosia.


title: Eepos

text: Eepoksen yleisiä piirteitä:


title: Babeldaob

text: Babeldaob (joskus myös Babelthuap) on saari Palaussa, Tyynellä valtamerellä. Sen pinta-ala on 331 neliökilometriä. Se on pinta-alaltaan Palaun saarista suurin ja kattaa 70 % koko valtion maapinta-alasta. Se sijaitsee Kororista koilliseen. Palaun korkein kohta, Mount Ngerchelchuus, sijaitsee Babeldaobissa. Babeldaobin eteläinen osa muodostaa Airain, joka on Palaun toiseksi asutetuin osavaltio. Airain lisäksi Babeldaobilla on yhdeksän osavaltiota, jotka ovat:


title: Mehmet Scholl

text: Mehmet Scholl (s. 16. lokakuuta 1970) on saksalainen jalkapalloilija. Scholl tuli tunnetuksi pitkästä urastaan FC Bayern Münchenissä. Hän pelasi hyökkäävänä keskikenttäpelaajana.


title: Mehmet Scholl

text: Scholl aloitti ammattilaisuransa Karlsruher Sport Clubissa ja siirtyi Bayern Müncheniin jo vuonna 1992. Hän pelasi Bayern Münchenissä yhteensä 449 ottelua tehden 116 maalia (tilanne kauden 2005–2006 jälkeen).


title: Mehmet Scholl

text: Scholl on yksi Saksan Bundesliigan historian menestyksekkäimmistä pelaajista voitettuaan peräti kahdeksan liigamestaruutta, enemmän kuin kukaan muu pelaaja häntä ennen. Hän teki Bundesliiga-debyyttinsä Karlsruhen joukkueessa 21. huhtikuuta 1990 tullessaan kentälle 78. minuutilla vierasottelussa 1. FC Kölniä vastaan. Hän teki samassa ottelussa myös ensimmäisen Bundesliiga-maalinsa. Hän on tehnyt liigaurallaan 97 maalia (11 Karlsruhelle, 86 Bayernille) 378:ssa ottelussa (58 Karlsruhessa, 320 Bayernissa). Schollin vahvuuksina jalkapalloilijana on pidetty hänen kykyään tehdä peliä sekä hänen harhautus- ja vapaapotkutaitojaan. Vuoden 2001 alussa hänet äänestettiin vuoden 2000 parhaaksi pelaajaksi Bundesliigan ja Kakkosbundesliigan pelaajien äänestyksessä.


title: Mehmet Scholl

text: Scholl pelasi Saksan maajoukkueessa 36 ottelua vuosien 1995–2002 aikana ja teki niissä yhteensä kahdeksan maalia. Hän oli mukana maajoukkueessa myös Saksan voittaessa vuoden 1996 EM-kisat. Vuoden 2000 EM-kisoissa hän pelasi Saksan kaikissa kolmessa ottelussa tehden yhden maalin.


title: Mehmet Scholl

text: Scholl kärsi uransa aikana useista loukkaantumisista, mikä esti häntä vakiinnuttamasta paikkaansa maajoukkueessa ja pakotti hänet lopulta lopettamaan maajoukkueuransa ennen vuoden 2002 MM-kilpailuja. Scholl on yksi menestyksekkäimmistä saksalaisista jalkapalloilijoista, joka ei ole koskaan pelannut maailmanmestaruuskisoissa.


title: Mehmet Scholl

text: Scholl meni vuonna 1993 naimisiin Susanne Pfannendörferin kanssa. Heidän poikansa Lucas-Julian syntyi heinäkuussa 1996. Scholl ja hänen vaimonsa erosivat lokakuussa 1996 vain kolme kuukautta yhteisen lapsen syntymän jälkeen. Tällä hetkellä Scholl seurustelee Jessica-nimisen naisen kanssa, jonka kanssa hänellä on yksi yhteinen lapsi, helmikuussa 2006 syntynyt tytär Polli. Scholl syntyi Karlsruhessa saksalaisen äidin ja turkkilaisen maahanmuuttajaisän lapsena. Hänen isänsä jätti perheen Mehmetin ollessa viisivuotias ja palasi Turkkiin. Kun hänen äitinsä meni myöhemmin naimisiin saksalaisen Hermann Schollin kanssa, Mehmetin alkuperäinen sukunimi, Yüksel, vaihdettiin hänen isäpuolensa sukunimeen Scholl.


title: Airai

text: Airai on Palaun saarivaltion toiseksi asutetuin osavaltio Kororin jälkeen. Se sijaitsee Babeldaobin saaren etelärannikolla. Airain pinta-ala on 44 neliökilometriä ja siellä on 2 464 asukasta (vuonna 2015). Myös osavaltion suurin asutuskeskus on nimeltään Airai.


title: Airai

text: Airain osavaltiossa sijaitsee Palaun kansainvälinen lentoasema. Osavaltio on yhdistetty sillalla läheiseen Kororin saareen.


title: Emuu

text: Emuu on nimitys itäsuomalaisille ja karjalaisille myyttisille olennoille, jotka ovat jonkin kasvi- tai eläinlajin kantavanhempia. Emuu on synnyttänyt tai luonut jonkin kasvi- tai eläinlajin, ja kantaa vastuun tämän lajin toiminnasta sekä huolenpidosta. Sana emuu on muunnos vanhasta äitiä tarkoittavasta sanasta "emo".


title: Emuu

text: Metsästäjät pyysivät usein loitsuin eläinlajien kantavanhemmilta metsästysonnea. Ajateltiin, että kantavanhempi päättää, kenelle hän antaa lapsiaan saaliiksi. Myös monilla pahoilla olennoilla tai asioilla oli kantavanhempi. Pahaa olentoa voitiin yrittää karkottaa vanhempansa luo, tai uhata, että jos olento ei tottele, hänen käytöksestään kerrotaan hänen vanhemmalleen. Myös kantavanhempaa saatettiin käskeä panemaan lapsensa kuriin. Monet kantavanhemmat tunnettiin nimeltä, tosin nimitykset vaihtelivat eri perinteissä.


title: Emuu

text: Tutkijat aina Christfried Gananderista lähtien ovat käyttäneet sanaa "emuu" nimityksenä näistä olennoista, ja sanaa löytyy myös taltioiduista loitsuista. Tosin näitä olentoja nimitettiin myös muilla emo-sanan muunnoksilla, ja muilla äitiä tai vanhempaa merkitsevillä sanoilla.


title: Emuu

text: Joitakin kasvien ja eläinten kantavanhempia tiedetään nimeltä. Alla olevassa listassa on nimeltä muutamia näistä. Lista on kuitenkin suhteellisen sekava ja päällekkäisyyksiä löytyy.


title: Emuu

text: Samaaninen Suomessa hyöri jumalia luonnon täydeltä (tiede.fi)


title: Jász-Nagykun-Szolnok

text:
Jász-Nagykun-Szolnok on lääni Keski-Unkarissa. Se rajautuu Pestin, Hevesin, Hajdú-Biharin, Békésin, Csongrádin ja Bács-Kiskunin lääneihin. Pääkaupunki on Szolnok. Muita kaupunkeja ovat Jászberény, Törökszentmiklós, Karcag ja
Mezőtúr. Läänin pinta-ala on 5 581 km² ja sen väkiluku arviolta 379 897 (vuonna 2015).


title: Jász-Nagykun-Szolnok

text: Lääni on osa Unkarin Suurta alankoa ("Alföld"), jossa maasto on alavaa. Läänin alueella virtaavat Tisza- ja Zagyva-joet.


title: Jász-Nagykun-Szolnok

text: Nimi "Nagykun" (”Suuri Kumania”) on peräisin kumaaneilta, jotka määrättiin tänne asumaan vuonna 1240 mongolien kukistettua heidät.


title: Coldplay

text: Coldplay on vuonna 1996 perustettu brittiläinen poprock-yhtye, jonka juuret ovat Lontoossa, Englannissa. Coldplayn jäsenet ovat laulaja-pianisti Chris Martin, basisti Guy Berryman, kitaristi Jon Buckland ja rumpali Will Champion.


title: Coldplay

text: Yhtye sai kunnolla alkunsa vuonna 1998, kun se julkaisi ensimmäisen EP-levynsä viidelläsadalla kopiolla ja sai sitä kautta levytyssopimuksen EMI:n tytäryhtiöltä Parlophonelta. Yhtyeen esikoisalbumi "Parachutes" julkaistiin vuonna 2000. Toinen albumi "A Rush of Blood to the Head" (2002) menestyi hyvin. Sen jälkeen ovat ilmestyneet "X & Y" (2005), "Viva la Vida or Death and All His Friends" (2008), "Mylo Xyloto" (2011), "Ghost Stories" (2014) ja "A Head Full of Dreams" (2015), joka on luultavasti yhtyeen viimeinen.


title: Coldplay

text: Coldplay on voittanut lukuisia Grammy- ja Brit-palkintoja. Yhtyeen albumit ovat menestyneet kaupallisesti. Niitä on myyty maailmanlaajuisesti yli 75 miljoonaa kappaletta.


title: Coldplay

text: Yhtyeen jäsenet tapasivat University College Londonissa syyskuussa 1996. Sopeutumisviikolla toisensa tavanneet Chris Martin ja Jonny Buckland olivat yhtyeen ensimmäiset jäsenet. He kuluttivat yliopistoaikansa suunnitellen yhtyeen perustamista, ja lopulta muodostivat yhtyeen nimeltä Pectoralz. Kaksikon luokkatoveri Guy Berryman liittyi yhtyeeseen. Vuoteen 1997 mennessä yhtye oli vaihtanut nimensä "Starfishiksi" ja esiintyi paikallisissa pikkuklubeissa Camdenissa. Martin oli myös värvännyt pitkäaikaisen koulukaverinsa Phil Harveyn, joka opiskeli antiikkia Oxfordin yliopistossa, yhtyeen manageriksi. (Coldplay pitää yhä Harveytä yhtyeen "viidentenä jäsenenä".) Yhtye kasvoi nykyisiin mittoihinsa, kun Will Champion liittyi yhtyeen rumpaliksi. Champion osasi soittaa pianoa, kitaraa, bassoa ja tinapilliä, mutta ei rumpuja. Hän kuitenkin oppi nopeasti soittamaan rumpuja. Yhtye vaihtoi nimensä "Coldplayksi", kun eräs paikallinen opiskelija, Tim Crompton, ehdotti nimeä, jota oli käyttänyt oman yhtyeensä nimenä.


title: Coldplay

text: Yhtye julkaisi vuonna 1998 "Safety EP:n", jota painettiin 500 kappaletta. Suurin osa levyistä annettiin levy-yhtiöille ja kavereille; vain 50 kopiota jäi myyntiin. Coldplay teki joulukuussa 1998 sopimuksen itsenäisen levy-yhtiön Fierce Panda Recordsin kanssa. Heidän ensimmäinen julkaisunsa oli kolmen kappaleen pituinen "Brothers and Sisters EP", joka oli äänitetty nopeasti neljässä päivässä helmikuussa 1999.


title: Coldplay

text: Yhtyeen jäsenten valmistuttua yliopistosta Coldplay päätyi levy-yhtiö Parlophonen kanssa viiden albumin levysopimukseen keväällä 1999. Esiinnyttyään Glastonburyn festivaaleilla yhtye meni studioon ja äänitti kolmannen EP:nsä "The Blue Roomin". EP:stä tehtiin 5 000 kappaleen painos lokakuussa 1999, ja singleä ”Bigger Stronger” soitettiin BBC Radio 1:llä. "The Blue Roomin" äänityssessiot olivat äänekkäät ja sekavat. Martin potkaisi Championin ulos yhtyeestä, mutta pyysi tätä myöhemmin takaisin. Syyllisyydentuntojensa takia Martin ajautui ryyppyputkeen. Coldplayn jäsenet sopivat erimielisyytensä ja laativat säännöt pitääkseen yhtyeen koossa. Ensinnäkin, yhtye sopi "kaikki yhden puolesta" -sopimuksen: Coldplay oli demokraattinen ja edut jaettiin tasan kaikkien yhtyeen jäsenien kanssa (yhtye otti mallia U2:sta ja R.E.M:istä). Toiseksi, yhtye erottaisi jäsenen, joka käyttäisi kovia huumeita.


title: Coldplay

text: Coldplay alkoi työstää debyyttialbumiaan maaliskuussa 1999. Albumi äänitettiin Rockfield-studioilla tuottaja Ken Nelsonin kanssa. Yhtye soitti "NME:n" Carling-kiertueella, jossa esitellään nousevia yhtyeitä. Coldplay oli julkaissut aikaisemmin kolme EP:tä, eikä yhdeltäkään niistä ollut noussut hittisingleä. Maaliskuussa 2000 julkaistu ”Shiver” olikin yhtyeen ensimmäinen single Britannian singlelistan neljänkymmenen parhaan joukossa. Kappaletta soitettiin myös MTV:llä. Kesäkuu 2000 oli keskeinen hetki Coldplayn historiassa: yhtye oli kiertueella ja esiintyi myös Glastonburyssä, sekä julkaisi läpimurtosinglensä ”Yellow’n”. Se nousi sijalle neljä Britannian singlelistalla ja teki Coldplaystä tunnetun.


title: Coldplay

text: Coldplayn ensimmäinen albumi, "Parachutes", julkaistiin heinäkuussa 2000. Albumi nousi Britannian albumilistan sijalle yksi. Kappaleita ”Yellow” ja ”Trouble" soitettiin paljon radioissa sekä Britanniassa että Yhdysvalloissa. Parlophone oli ennustanut albumin myyntimääräksi 400 000 kappaletta, mutta jouluun mennessä sitä oli myyty pelkästään Britanniassa jo 1,6 miljoonaa kappaletta. "Parachutes" oli ehdolla Mercury-musiikkipalkinnon saajaksi syyskuussa 2000.


title: Coldplay

text: Menestyttyään Euroopassa, yhtye suuntasi katseensa Pohjois-Amerikkaan. Albumi julkaistiinkin siellä jo marraskuussa 2000. Coldplay lähti kiertueelle Pohjois-Amerikkaan alkuvuodesta 2001. Kiertueen aikana yhtye soitti muun muassa ohjelmissa "Saturday Night Live", "Late Night with Conan O’Brien" ja "The Late Show with David Letterman". Yhdysvalloissa "Parachutes" myi tuplaplatinaa.


title: Coldplay

text: Kriitikot ottivat albumin hyvin vastaan, ja se voittikin vuoden 2002 Grammy-palkintogaalassa vuoden vaihtoehtoalbumin palkinnon.


title: Coldplay

text: Coldplay palasi studioon lokakuussa 2001 ja alkoi työstää toista albumiaan. Tuottajana toimi taas Ken Nelson. "A Rush of Blood to the Head" julkaistiin elokuussa 2002. Albumilta julkaistiin useita suosittuja singlejä, kuten ”In My Place”, ”Clocks” ja ”The Scientist”.


title: Coldplay

text: Coldplay oli "A Rush of Blood to the Head" -kiertueella kesäkuusta 2002 syyskuuhun 2003. Yhtye kävi viidessä eri maanosassa, ja kiertueeseen sisältyi keikkoja muun muassa Glastonburyssa, V-festivaalissa ja Rock Werchterissä. Monissa konserteissa oli huolitellut valoefektit ja erilliset näytöt, jotka toivat mieleen U2:n Elevation-kiertueen. Yhtye äänitti pidennetyn kiertueen aikana konserttitallenteen, "Live 2003:n", joka nauhoitettiin Sydneyn Hordern Pavilionissa.


title: Coldplay

text: Yhtye nimettiin vuoden artistiksi ja vuoden parhaaksi yhtyeeksi "Rolling Stone" -lehden lukijoiden äänestyksessä joulukuussa 2003. Noihin aikoihin Coldplay teki cover-version The Pretendersin vuoden 1983 hitistä ”2000 Miles”, ja laittoi sen ladattavaksi kotisivuiltaan. Coverista tuli vuoden myydyin lataus sinä vuonna Britanniassa, ja sen tulot lahjoiteittiin "Future Forests" - ja "Stop Handgun Violence" -hyväntekeväisyyskampanjoille. "A Rush of Blood to the Head" voitti Grammy-palkinnon vuoden vaihtoehtoalbumina vuonna 2003. Albumin kappale ”Clocks” voitti vuoden kappale -palkinnon vuoden 2004 Grammy-palkintogaalassa.


title: Coldplay

text: Coldplay vietti suurimman osan vuotta 2004 lepäämässä pitkän kiertueen jälkeen sekä äänittämässä kolmatta studioalbumiaan. Yhtye sai tuolloin uusia vaikutteita, ja basisti Guy Berryman sanoikin: Chris Martin ja hänen vaimonsa, näyttelijä Gwyneth Paltrow, juhlivat tyttärensä, Applen, syntymää toukokuussa.


title: Coldplay

text: "X&Y" julkaistiin kesäkuussa 2005 Euroopassa. Tämä uusi, viivästynyt julkaisupäivä oli siirtynyt seuraavaan vuoteen, ja EMI:n talous kärsi. Albumia myytiin 8,3 miljoonaa kopiota ja siitä tuli vuoden myydyin albumi. Albumin ensimmäinen single, ”Speed of Sound”, julkaistiin CD:nä 23. toukokuuta 2005. "X&Y" oli 30 maan albumilistojen kärjessä ja oli kolmanneksi nopeiten myyty albumi Britannian listahistoriassa. Samana vuonna albumilta julkaistiin vielä kaksi singleä: ”Fix You” syyskuussa ja ”Talk” joulukuussa. Jälkimmäisen melodia on sama kuin vuonna 1981 julkaistun saksalaisen syntikkapop-yhtyeen Kraftwerkin kappaleen ”Computer Love”, josta norjalainen kitaristi Erik Wollo oli tehnyt edellisenä vuotena coverin. Vaikka albumi on kaupallisesti hyvin menestynyt, kriitikot pitivät albumia edeltäjäänsä huonompana, ja esimerkiksi "New York Timesin" kriitikko Jon Pareles kuvaili Coldplayta "vuosikymmenen sietämättömimmäksi yhtyeeksi". Coldplayn ja U2:n vertailusta tuli todella yleistä. Chris Martin on myöhemmin paljastanut, että negatiiviset huomautukset tekivät hänestä "vapautuneen".


title: Coldplay

text: Coldplay oli "Twisted Logic" -kiertueella kesäkuusta 2005 heinäkuuhun 2006. Kiertueen aikana yhtye soitti esimerkiksi Coachella-, Isle of Wight-, Glastonbury- ja Austin City Limits -musiikkifestivaaleilla. Yhtye soitti myös Live 8 -hyväntekeväisyyskonsertissa heinäkuussa 2005 Hyde Parkissa, jossa he soittivat The Verven ”Bitter Sweet Symphonyn” Richard Ashcroftin kanssa. Coldplay nauhoitti syyskuussa uuden version, jossa oli uudet sanoitukset, kappaleesta ”How You See the World” War Childin "" -hyväntekeväisyysalbumille. Coldplay voitti parhaan albumin ja parhaan singlen palkinnot BRIT-palkintogaalassa helmikuussa 2006.


title: Coldplay

text: Yhtye aloitti neljännen studioalbuminsa, "Viva la Vida or Death and All His Friendsin", tekemisen lokakuussa 2006. Albumin tuottajaksi palkattiin Brian Eno. Coldplay piti taukoa albumin tekemiseltä alkuvuodesta 2007, ja lähti kiertueelle Latinalaiseen Amerikkaan: Chileen, Argentiinaan, Brasiliaan ja Meksikoon. Yhtyeen äänitettyä kiertueella kirkoissa ja muissa paikoissa Etelä-Amerikassa ja Espanjassa, Coldplay paljasti, että albumiin näytti tulevan latinalaisamerikkalaisia vaikutteita. Yhtye käytti loppuvuoden albumin äänittämiseen, pääosin Brian Enon kanssa.


title: Coldplay

text: Martin kuvaili "Viva la Vidaa" Coldplayn uudeksi suunnaksi: muutokseksi kolmelta edelliseltä albumilta, joita yhtyeen jäsenet ovat pitäneet "trilogiana". Hän kertoi, että albumilla olisi vähemmän falsettia ja että hän antoi tilaa myös äänensä matalammille osille. Jotkut albumin kappaleet, kuten ”Violet Hill”, sisältävät särökitarariffejä ja blues-tyylisiä pohjavireitä.


title: Coldplay

text: ”Violet Hill” oli ensimmäinen single albumilta, ja se julkaistiin radioihin 29. huhtikuuta 2008. Ensimmäisen radiosoiton jälkeen kappale laitettiin Coldplayn kotisivuille, josta sen pystyi lataamaan ilmaiseksi viikon ajan (kappaletta ladattiin yhteensä yli kaksi miljoonaa kertaa), kunnes kappale julkaistiin kaupoissa 6. toukokuuta 2008. ”Violet Hill” nousi sekä Britannian singlelistalla että Yhdysvaltojen singlelistoilla sijalle yksi, ja sijoittui myös muualla maailmassa korkealle (sijalle yksi single nousi edellä mainittujen lisäksi myös Alankomaissa, Israelissa ja Luxemburgissa). Kappale oli yhtyeen ensimmäinen Britannian ja "Billboard Hot 100" singlelistojen kärjessä. Yhtye aloitti "Viva la Vida" -kiertueensa ilmaiskonsertissa Lontoon Brixton Academyssä 16. kesäkuuta. Konserttia seurasi kaksi päivää myöhemmin 45-minuuttinen konsertti BBC:n keskuksen ulkopuolella.


title: Coldplay

text: "Viva la Vida or Death and All His Friends" nousi Britannian albumilistan kärkeen 15. kesäkuuta 2008, oltuaan myynnissä vain kolme päivää. Albumi oli myynyt tuossa ajassa 302 000 kopiota; BBC kutsui sitä "yhdeksi nopeimmin myydyistä albumeista Britannian historiassa". Kesäkuun loppuun mennessä se oli jo kaikkien aikojen ladatuin albumi. Coldplay voitti "Q"-lehden palkintogaalassa Lontoossa parhaan albumin palkinnon lokakuussa 2008. He voittivat myös parhaan yhtyeen palkinnon.


title: Coldplay

text: Coldplay jatkoi "Viva la Vida or Death and All His Friendsin" tyylillään seuraavalla EP:llään "Prospekt’s March". "Prospekt's March" julkaistiin joulukuun lopussa 2008.


title: Coldplay

text: Vuonna 2009 yhtye jakoi keikoillaan ilmaiseksi livealbumiaan LeftRightLeftRightLeft. Levyltä löytyy kappaleita keikkaversioina "Viva la Vida or Death and All His Friends" sekä "Prospekt's March" -julkaisuilta. Livealbumi on myös ladattavissa bändin kotisivuilta.


title: Coldplay

text: Yhtye lopetti uuden, industrial rockin suuntaan kallistuneen, albuminsa nauhoittamisen vuoden 2011 puolessa välissä. Haastattelussa Martin ja Champion kertoivat albumin sanoituksien teemoina olleen "rakkaus, riippuvuus, pakko-oireinen häiriö, pakeneminen ja työskentely jollekin, josta et pidä".


title: Coldplay

text: Albumin ensimmäinen single "Every Teardrop Is a Waterfall" julkaistiin 3. kesäkuuta 2011. Yhtye konsertoi useilla suurilla festivaaleilla ennen albumin julkaisua kesällä 2011 ja esitteli niillä singlen lisäksi viisi uutta kappaletta: "Charlie Brown", "Hurts Like Heaven", "Us Against the World", "Princess of China" ja "Major Minus".


title: Coldplay

text: Albumin nimi, "Mylo Xyloto", julkistettiin Coldplayn virallisilla kotisivuilla 2. elokuuta 2011. Samalla kerrottiin albumin julkaistavan 24. lokakuuta 2011. Albumin toinen single, "Paradise" julkaistiin 12. syyskuuta ja 23. syyskuuta Coldplayn Euroopan kiertue tuli myyntiin. Suurin osa konserteista myytiin loppuun sekunneissa.


title: Coldplay

text: Mylo Xyloto -kiertueen loputtua alkoi uuden albumin suunnitteleminen. Äänitykset alkoivat vuoden 2013 loppupuolella yhtyeen studiossa The Bakery and The Beehive Pohjois-Lontoossa. Martinille albumi edustaa "matkaa oppia ehdotonta rakkautta". Albumin ideana oli hänelle ajatus: "Kuinka annat menneisyydessä itsellesi tapahtuneiden asioiden – haamusi – vaikuttaa nyt ja tulevaisuudessa?


title: Coldplay

text: Ensimakua uudesta elektronisemmasta albumista antoi Bon Iveriin verrattu single "Midnight", joka julkaistiin 26. helmikuuta 2014. Varsinainen ensimmäinen single "Magic" julkaistiin 3. maaliskuuta 2014. Aviciin tuottama single "A Sky Full of Stars" julkaistiin 2. toukokuuta 2014. Martin paljasti inspiroituneensa Katy Perryn musiikista, mikä innosti häntä kyseisen kappaleen tekovaiheessa. Albumin julkaisun jälkeen julkaistiin vielä singlet "True Love" ja "Ink".


title: Coldplay

text: Albumia myytiin Iso-Britanniassa sen avajaisviikolla 168 000 kappaletta ja heinäkuussa sitä oli myyty yli kaksi miljoonaa kappaletta ympäri maailmaa. Albumi oli maailmanlaajuisesti neljänneksi myydyin albumi ja sitä myytiin yli kolme miljoonaa kappaletta vuonna 2014.


title: Coldplay

text: Coldplay on musiikkityyliltään vaihtoehtorockia, ja yhtyeen varhaista tuotantoa on verrattu Radioheadiin, Jeff Buckleyyn, U2:een, Travisiin ja Oasikseen. Yhtye itse kutsuu musiikkityyliään MySpace-sivuillaan ”erittäin raskaaksi pehmorockiksi”. Yhtyeen musiikki heijastelee jäsenien tunteita.


title: Coldplay

text: Esikoisalbumin, "Parachutesin", jälkeen Coldplay haki vaikutteita muista lähteistä. "A Rush of Blood to the Headilla" vaikutteina toimivat Echo and the Bunnymen, Kate Bush ja George Harrison; albumilla "X&Y" inspiraatiota haettiin Johnny Cashista ja Kraftwerkista. "Viva la Vidan" aikana yhtye kuunteli Bluria, Arcade Fireä ja My Bloody Valentinea.


title: Coldplay

text: Coldplayn ensimmäinen albumi oli melodista poppia, jossa oli mukana särökitaroita. Sitä kutsuttiin ”ihastuttavan tummaksi ja artistisesti karkeaksi”. Toisen albumin, "A Rush of Blood to the Headin", arvostelussa kerrottiin kappaleiden sisältävän ”reheviä melodioita ja sydänsurua” ja että yhtyeellä oli uutta itseluottamusta. "X&Y:n" musiikin on taas sanottu olevan ”Martinin epäilyjen, pelkojen, toivojen ja rakkauden märehdintää”.


title: Coldplay

text: Vaikka Coldplay on suosittu ympäri maailmaa, yhtye on yhä suojeleva musiikkiaan kohtaan, eikä ole antanut sitä käytettäviksi kaikkiin mainoksiin. Coldplay onkin kieltänyt musiikkinsa käyttämisen Gatoraden, Diet Coken ja Gapin mainoksissa. Yhtiöt halusivat käyttää kampanjoissaan kappaleita ”Yellow”, ”Trouble” ja ”Don’t Panic”. Laulaja Chris Martinin mukaan: "Me emme pystyisi elämään itsemme kanssa, jos myisimme kappaleiden merkityksen niin." Coldplay tukee Amnesty Internationalia. Chris Martin tukee Oxfamin "Make Trade Fair" -kampanjaa, ja häntä pidetäänkin yhtenä reilun kaupan näkyvimmistä kannattajista. Martin on ollut mukana Oxfamin matkoilla, hän on ollut mukana Oxfamin mainoskampanjassa ja pitää "Make Trade Fair" -hikinauhaa julkisesti kädessään, esimerkiksi yhtyeen konserteissa. Yhtye on kuvannut Make Poverty History -hyväntekeväisyysvideon, jossa he naputtelevat sormiaan.


title: Coldplay

text: Coldplay sai huomiota alkuaikoinaan sillä, että yhtye kertoi antavansa 10 % yhtyeen tuotosta hyväntekeväisyyteen. Basisti Guy Berryman sanoi: "Voit saada ihmiset tiedostamaan ongelmat. Se ei vaadi meiltä paljoa, mutta jos se voi auttaa ihmisiä, haluamme tehdä sen." Yhtyeen kotisivuilla kerrotaan, että kaikki lahjat, jotka heille lahjoitetaan, välitetään eteenpäin hyväntekeväisyyteen. Martin vastusti Irakin sotaa ja hän kannatti demokraattien ehdokasta John Kerryä Yhdysvaltojen presidentinvaaleissa vuonna 2004.


title: Lars Ahlfors

text: Lars Valerian Ahlfors (18. huhtikuuta 1907 Helsinki – 11. lokakuuta 1996 Pittsfield, Massachusetts, Yhdysvallat) oli suomalainen matemaatikko, joka tutki erityisesti Riemannin pintoja, kvasikonformikuvausta ja funktioteoriaa. Hän ratkaisi Denjoyn hypoteesin 21-vuotiaana opiskelijana ja nousi sen ansiosta matematiikan huipulle. Hän toimi professorina Helsingin yliopistossa, Zürichin teknillisessä korkeakoulussa ja pisimpään Harvardin yliopistossa, josta jäi eläkkeelle 1977.


title: Lars Ahlfors

text: Ahlforsin oppikirjoista "Complex Analysis" on säilynyt käytössä useita vuosikymmeniä. Ahlfors palkittiin muun muassa ensimmäisellä Fieldsin mitalilla ja Wolfin palkinnolla. Hän oli ensimmäinen matemaatikko, joka sai sekä Fieldsin mitalin että Wolfin palkinnon.


title: Lars Ahlfors

text: Lars Ahlforsin ahvenanmaalaissyntyinen isä Axel Ahlfors oli Teknillisen korkeakoulun konerakennusopin professori. Hänen äitinsä Sievä Helander kuoli synnytyksessä, ja Lars lähetettiin tätiensä hoidettavaksi Ahvenanmaalle. Lars palasi isänsä luokse Helsinkiin kolmevuotiaana.


title: Lars Ahlfors

text: Ahlforsit olivat ruotsinkielisiä, joten Lars kävi ruotsinkielistä koulua. Hän muisteli myöhemmin, että matematiikan opetus oli keskinkertaista, mutta koulun ansiosta hän oppi puhumaan sujuvasti suomea, saksaa ja englantia. Lars Ahlfors valmistui 1924 ylioppilaaksi Nya svenska samskolanista.


title: Lars Ahlfors

text: Ahlfors aloitti 1924 Helsingin yliopistossa, jossa häntä opettivat muun muassa Ernst Lindelöf ja Rolf Nevanlinna. Ahlfors on itse tuonut usein esille Lindelöfin ja Nevanlinnan vaikutuksen omaan uraansa.


title: Lars Ahlfors

text: Ahlfors valmistui keväällä 1928 filosofian kandidaatiksi ja lähti syksyllä Nevanlinnan mukana Sveitsiin. Nevanlinna oli kutsuttu Zürichin teknillisen korkeakouluun hoitamaan professuuria Hermann Weylin virkavapaan ajan.


title: Lars Ahlfors

text: Nevanlinna esitteli Zürichissä pitämissään luennoissa monia ajankohtaisia funktioteorian ongelmia. Hän käsitteli muun muassa vuonna 1907 esitettyä Denjoyn hypoteesia. Monet olivat yrittäneet löytää ratkaisua hypoteesiin, muun muassa ruotsalainen Torsten Carleman. Nuori 21-vuotias Ahlfors löysi Zürichissä kaikkien yllätykseksi ratkaisun hypoteesiin. Se teki hänestä välittömästi kuuluisan.


title: Lars Ahlfors

text: Suomeen palattuaan 1930 Ahlfors sai ensimmäisen opettajan paikkansa Åbo Akademista. Samaan aikaan hän alkoi viimeistellä väitöskirjaansa, joka valmistui vuonna 1930. Ahlforsin väitöskirjan nimi oli "Untersuchungen zur Theorie der konformen Abbildung und der ganzen Funktionen". Tohtoriksi hänet vihittiin vuonna 1932. Ahlfors toimi 1929–1931 Åbo Akademissa virkaatekevänä lehtorina ja 1931–1933 vakituisena lehtorina.


title: Lars Ahlfors

text: Ahlfors teki vuosina 1930–1932 useita matkoja Eurooppaan. Pariisissa hän oli pidemmän aikaa Rockefeller-säätiön tuen avulla. Helsingin yliopiston matematiikan apulaiseksi hänet nimettiin vuonna 1933. Ahlforsille tarjottiin vuonna 1935 Harvardin yliopistosta vierailevan luennoitsijan paikkaa. Hän hyväksyikin kolmivuotisen tarjouksen ja toimi Harvardissa apulaisprofessorina 1936–1938.


title: Lars Ahlfors

text: Ahlfors teki 1930-luvulla useita merkittäviä matemaattisia tuloksia ja osoitti näin, ettei Denjoyn hypoteesin ratkaisu ollut pelkästään yksittäinen oivallus. Hän toi 1930-luvun aikana funktioteoriaan uusia topologisia ja differentiaaligeometrisia menetelmiä. Hänen tuon ajan merkittävin julkaisunsa on laaja "Zur Theorie der Überlagerungsflächen". Siinä hän lähestyy Nevanlinnan teoriaa uuden differentiaaligeometrisen tulkinnan kautta. Erityisesti tuon työn ansiosta Ahlforsille myönnettiin 1936 Fieldsin mitali, joka jaettiin tuolloin ensimmäisen kerran. Ahlforsin kanssa ensimmäisen mitalin sai yhdysvaltalainen Jesse Douglas.


title: Lars Ahlfors

text: Helsingin yliopiston kielikiistan jälkeen yliopistoon perustettiin ruotsinkielisiä professuureja. Ahlfors kutsuttiin 1938 matematiikan ruotsinkieliseksi professoriksi. Pesti Helsingissä jäi kuitenkin lyhyeksi toisen maailmansodan takia. Ahlfors lähetti perheensä Ruotsiin sukulaistensa luokse mutta jäi itse Helsinkiin. Hänet vapautettiin terveydellisistä syistä asepalveluksesta, ja hän pystyi näin jatkamaan virassaan Helsingissä. Ahlfors ilmoitti kesällä 1944 halustaan tulla Zürichiin arvioituaan Suomelle olevan tulossa vaikeita aikoja.


title: Lars Ahlfors

text: Ahlfors lähti Helsingistä Ruotsiin perheensä luokse odottamaan vastausta Zürichistä. Teknillinen korkeakoulu kutsuikin hänet apulaisprofessoriksi. Matkustaminen ei kuitenkaan ollut sodan takia helppoa, joten Ahlfors pääsi Zürichiin vasta maaliskuussa 1945. Ahlfors ei viihtynyt siellä ja otti vastaan Harvardin yliopiston kutsun vuonna 1946, vaikka Zürichin teknillisestä korkeakoulustakin tehtiin varsin kohtuullinen vastatarjous. Harvardin yliopistossa Ahflors työskenteli uransa loppuun asti. Hän jäi sieltä eläkkeelle 1977 ja asettui sen jälkeen Bostonin alueelle.


title: Lars Ahlfors

text: Ahlfors oli kiinnittänyt huomiota jo vuoden 1935 työssään kvasikonformikuvauksiin funktioteoriassa. Niistä oli tullut entistä suurempi huomion kohde, kun saksalainen Oswald Teichmüller oli osoittanut, että ne valottivat uudella tavalla Riemannin pintoja. Teichmüllerin julkaisut olivat vaikeaselkoisia ja hän oli ollut vakaumuksellinen kansallissosialisti, joten häneen suhtauduttiin varauksellisesti.


title: Lars Ahlfors

text: Ahlfors osoitti 1954 Teichmüllerin tulosten paikkansapitävyyden. Hän määritteli muun muassa käsitteen Teichmüllerin avaruus, josta tuli funktioteorian keskeisimpiä tutkimuskohteita ja tärkeä termi myös fysiikassa. Ahlforsin ansiosta kvasikonformikuvauksesta tuli kompleksianalyysin muotisuuntaus. Ahlfors itse oli pitkään maailman johtavia matemaatikkoja kvasikonformikuvauksen, Teichmüllerin avaruuksien ja Kleinin ryhmien teorian alalla.


title: Lars Ahlfors

text: Tutkimustyönsä lisäksi Ahlfors julkaisi oppikirjoja. Niistä selvästi tunnetuin on vuonna 1953 julkaistu "Complex Analysis", josta on tullut alansa klasikko. Se säilytti asemansa funktioteorian keskeisimpänä oppikirjana koko 1900-luvun. Ahlfors kirjoitti myös muita huomattavia matematiikan kirjoja, esimerkiksi "Riemann Surfaces" vuonna 1960 (yhdessä Leo Sarion kanssa) ja "Conformal Invariants" vuonna 1973.


title: Lars Ahlfors

text: Alhfors aloitti uransa varsin nuorena, mutta hän säilytti asemansa keskeisenä vaikuttajana ihan uransa loppuun asti. Hän oli muun muassa Kansainvälisen matemaatikkokongressin pääesitelmöijä vuonna 1978, jolloin oli kulunut jo 50 vuotta Denjoyn hypoteesin todistamisesta.


title: Lars Ahlfors

text: Ahlfors sai useita tunnustuksia uransa aikana. Fieldsin mitalin lisäksi hänelle annettiin muun muassa 1968 Wihurin-rahaston kansainvälinen palkinto ja 1981 israelilainen Wolfin palkinto, jonka perusteissa sanottiin, että ”jokainen tänään työskentelevä funktioteoreetikko on jossain mielessä Ahlforsin oppilas.” Ahlfors oli pitkään ainoa matemaatikko, jolle oli myönnetty sekä Fieldsin mitali että Wolfin palkinto.


title: Lars Ahlfors

text: Ahlforsin vaikutus oli suuri myös omien tutkimustensa ulkopuolella. Hän auttoi usein nuoria oppilaitaan ja matemaatikkoja. Hän ohjasi myös professorina 24 väitöskirjaoppilasta ja saman suuruisen määrän väitöskirjan jälkeistä tutkimusta tehneitä vierailevia tutkijoita.


title: Lars Ahlfors

text: Lars Ahlfors meni 1933 naimisiin itävaltalaisen Erna Lehnertin kanssa. Lehnert oli muuttanut vanhempiensa mukana ensin Ruotsiin ja sitten Suomeen. He saivat kolme tytärtä ja pojan. Ahlforsien poika kuoli tapaturmaisesti Ruotsissa perheen ollessa siirtymässä Sveitsiin sodan loppuvaiheissa.


title: Lars Ahlfors

text: Matematiikan lisäksi Ahlfors harrasti musiikkia, ja hän oli kiinnostunut myös kirjallisuudesta ja kuvataiteista. Henkilönä hän ei ollut kovinkaan sovinnainen, ja päivätyön jälkeen hän palautti itsensä usein maanpinnalle tuhdilla annoksella grogia. Hän järjesti vaimonsa Ernan kanssa myös juhlia, jotka olivat epäsovinnaisen vauhdikkaita.


title: Komárom-Esztergom

text: Komárom-Esztergom on lääni Luoteis-Unkarissa. Sen naapuriläänejä ovat Pest, Fejér, Veszprém ja Győr-Moson-Sopron. Pohjoisessa se rajautuu Slovakiaan. Lääni on nimetty Komáromin ja Esztergomin kaupunkien mukaan, joilla kummallakin oli ennen Trianonin rauhansopimusta oma lääninsä. Läänin pääkaupunki ja suurin kaupunki on nyt kuitenkin Tatabánya. Muita läänin suurimpia kaupunkeja ovat Tata ja Oroszlány. Läänin pinta-ala on 2 264 km² ja sen väkiluku arviolta 299 110 (vuonna 2015).


title: Komárom-Esztergom

text: Läänin pohjoisrajalla virtaa Tonava, ja läänin koilliskulmassa on ns. ”Tonavan mutka”, jossa Tonava kääntyy jyrkästi etelään.


title: Greatest Hits (Guns N’ Roses)

text: Greatest Hits on yhdysvaltalaisen rockmusiikkia esittävän Guns N’ Roses-yhtyeen kokoelma-albumi.


title: Greatest Hits (Guns N’ Roses)

text: Albumi ilmestyi levy-yhtiö Geffen Recordsin julkaisemana 23. maaliskuuta 2004. Yhtyeen laulaja ja ainoa jäljellä oleva alkuperäisen kokoonpanon jäsen W. Axl Rose pyrki alun perin estämään kokoelma-albumin julkaisemisen kokonaan, sillä hän ei halunnut tuoda markkinoille vanhoista hiteistä koostettua albumia joka voisi varjostaa yhtyeen tulevaa "Chinese Democracy"-studioalbumia. Yhtyeen kotimaassa Yhdysvalloissa albumi päätyi Billboardin albumilistalla kolmanneksi, ja noustuaan Billboardin listalle uudelleen vuonna 2012 albumin sijoitus oli niin ikään kolmas. Yhdysvalloissa albumia on tähän mennessä myyty yli 5,2 miljoonaa kappaletta.


title: Greatest Hits (Guns N’ Roses)

text: Suomessa albumi ylitti ilmestyttyään sekä kulta- että platinalevyn myyntilukemat jo vuoden 2004 aikana. Ilmestyessään albumi ylsi Suomen virallisella albumilistalla kuudennelle sijalle, josta se kuitenkin nousi pian koko listan kärkipaikalle yhteensä viiden perättäisen viikon ajaksi. "Greatest Hitsin" ohella yhtyeen jokainen albumi, lukuun ottamatta vuonna 1999 ilmestynyttä livealbumia "Live Era ’87-’93", on ylittänyt vähintään kultalevyrajan. Tähän mennessä albumia on myyty Suomessa yli 30 000 kappaletta.


title: Greatest Hits (Guns N’ Roses)

text: Vaikka albumi osoittautui valtavaksi myyntimenestykseksi ympäri maailmaa, se on saanut osakseen myös kritiikkiä. Osaa yhtyeen ihailijoista närkästytti se, että yhtyeen klassikkokappaleet "Estranged", "Mr. Brownstone" ja "Nightrain" uupuivat albumilta, kun taas esimerkiksi kritisoitu The Rolling Stonesin alun perin levyttämä "Sympathy for the Devil" ja The Skylinersin levyttämä "Since I Don't Have You" puolestaan lukeutuivat albumin kappalevalintoihin.


title: Serbokroaatin kieli

text:
Serbokroaatin kieli on indoeurooppalaiseen kielikuntaan kuuluva eteläslaavilainen kieli, jota puhutaan Serbiassa, Kroatiassa, Bosnia ja Hertsegovinassa ja Montenegrossa. Kielellä on nejä standardisoitua muotoa: serbian kieli, kroatian kieli, bosnian kieli ja montenegron kieli. Eroja niiden välillä voi verrata brittienglannin ja amerikanenglannin eroon. Ne eivät siis haittaa ymmärtämistä. Kroaattia, montenegroa, serbiaa ja bosniaa kirjoitetaan latinalaisin aakkosin, montenegroa, bosniaa ja serbiaa kyrillisin. Bosniaa voi virallisesti kirjoittaa kyrillisin kirjaimin, mutta näin harvoin tehdään.
Serbokroaatti on myös äänestetty joskus slavistien kongressissa slaavilaiskielistä kaikkien kauneimmaksi.


title: Serbokroaatin kieli

text: Nimi 'serbo-kroaatti' on mainittu ensi kerran filologi Jernej Kopitarin kirjeessä vuonna 1836, mutta on mahdollista että hän on nähnyt sen aiemmin Pavol Jozef Šafárikin vielä julkaisemattomassa käsikirjoituksessa ”Slovanské starožitnosti”.


title: Serbokroaatin kieli

text: 1800-luvun puolivälissä serbi Vuk Stefanović Karadžić ja Illyrismi-liikkeen kroaattikirjailijat ja tieteilijät kroaatti Ljudevit Gajin johdolla ehdottivat yleisimmän štokaavi-murteen käyttöä yhteisen kirjakielen perustana. Karadžić otti käyttöön kyrillisen kirjaimiston, kun taas kroaatit latinalaisen kirjaimiston.


title: Serbokroaatin kieli

text: Vuonna 1850 serbi- ja kroaattikirjailijat solmivat Wienin kirjallisuussopimuksen, jossa sovittiin eräistä oikeinkirjoituksen asioista, tavoitteena yhtenäistää kirjakieli. Sopimus ei virallisesti sitonut ketään, ja etenkin Serbiassa kansankielen tuonti kirjakieleksi herätti vastustusta. Tätä ennen Serbiassa oli käytetty kirjakielenä kirkkoslaavia, jota oli höystetty venäläisillä lainasanoilla.


title: Serbokroaatin kieli

text: Kun Jugoslavian kuningaskunta ensimmäisen maailmansodan jälkeen vuonna 1918 perustettiin, sen viralliseksi kieleksi määrättiin serbo-kroaatti-slovenia. Vuonna 1944 Jugoslavian antifasistinen kansanvapautuskomitea vahvisti tämän kannan.


title: Serbokroaatin kieli

text: Vuonna 1954 serbi- ja kroaattikirjailijat allekirjoittivat Novi Sadin julistuksen, jossa serbien, kroaattien ja montenegrolaisten kirjakieli julistettiin yhdeksi ja sitä kehitettävän kahden eri lausuntatavan: ijekaavin (ijekavica) ja ekaavin (ekavica) mukaisesti. Tästä tuli Jugoslavian kirjallisuuspolitiikan perusta. Vastauksena serbialaisten sanojen ja idiomien leviämiselle julkaisivat vuonna 1967 kroaattikirjailijat julistuksen kroatian kielen puolesta ja vaativat kieltä käytettävän kouluissa ja mediassa.


title: Serbokroaatin kieli

text: Jugoslavian hajoamisen jälkeen kieltä on nimitetty eri valtioissa bosniaksi, kroatiaksi, serbiaksi ja montenegroksi. Serbiassa käytettiin nimeä serbokroatia vuoteen 1997 asti, jolloin Matica srpska julkaisi ensimmäisen nimenomaan serbian kielen sanakirjan. Serbian perustuslaki nimesi maan viralliseksi kieleksi serbokroatian vuoteen 2006 asti, kun taas Montenegron virallinen kieli oli "serbia ijekavilaisella ääntämyksellä" vuoteen 2007.


title: Serbokroaatin kieli

text:
Kielten samankaltaisuuden vuoksi niitä edelleen pyritään niputtamaan yhteen. Suomalaisessa yliopisto-opetuksissa niitä on opetettu yhdessä kielten alkukirjaimiin perustuvan BKMS-nimikkeen alla.
YK:n Jugoslavia-tuomioistuin käyttää työkielenään BCS-kieltä (bosnia-kroatia-serbia) jonka se katsoo olevan kaikkien syytettyjen pääkieli.


title: Serbokroaatin kieli

text:
Kirjoitukseen käytetään joko kroaatin Ljudevit Gaj'n vuonna 1830 esittelemää latinalaista aakkostoa tai kyrillistä. Latinalaisessa versiossa digraafeja dž, lj ja nj pidetään omina kirjaiminaan, ja ne lajitellaan erikseen. Aakkosto on suunniteltu tšekin oikeinkirjoituksen pohjalta, mutta siinä on huomattavasti vähemmän erikoiskirjaimia. Đuro Daničić lisäsi vielä đ-kirjaimen.
Tietokoneissa vaadittava merkistö on ISO 8859-2 ”keskieurooppalainen”, Microsoft CP852:n tai Unicode.


title: Serbokroaatin kieli

text: Kroaatin-Gaj'n aakkostolla on vastaavuus serbi-Vuk Karadžićin muutamia vuosia aiemmin käyttöön ottamaan kyrilliseen aakkostoon. Niiden aakkosjärjestys on kuitenkin erilainen. Karadžićin kirjaimistossa ei ole digraafeja.


title: Serbokroaatin kieli

text:
Kroaatin-Gaj'n kirjaimisto otettiin myöhemmin käyttöön myös sloveenissa muokattuna.
Serbokroaatti on luotu eteläslaavilaisen štokaavi-murteen (štokavski) pohjalta. Nimi tulee siitä kysymyssanana 'mikä' käytetään sanaa 'što/šta'. Čakaavissa (čakavica) murteessa kysymyssana on 'ča' ja kajkaavissa (kajkavica) 'kaj'. Tämän erottavan piirteen lisäksi ne eroavat myös fonologialtaan, sanastoltaan ja aikamuodoiltaan. Näitä murteita ei käytetä lainkaan kirjallisesti tai mediassa. Čakaavia puhutaan lähinnä Istrian niemimaalla, Dalmatian saaristossa ja muualla Adrianmeren rannikolla. Kajkaavi on käytössä Kroatian pohjoisosissa, mukaan lukien pääkaupunki Zagreb, sekä paikoittain Itävallassa, Unkarissa ja Romaniassa. Kajkaavi on läheistä sukua naapurimaan slovenialle, jonka kanssa sen voi katsoa muodostavan murrejatkumon. Koska čakaavia ja kajkaavia puhutaan vain Kroatiassa, ne voidaan lukea kroatian murteiksi. Serbian eteläosissa, Pohjois-Makedoniassa ja Länsi-Bulgariassa puhutaan torlačkin murretta, joka luokitellaan Serbian štokaavin ja makedonia-bulgarian välimuodoksi.


title: Serbokroaatin kieli

text: Štokaavissa on lisäksi sisäisiä eroja, jotka ovat seurausta lähinnä muinaisslaavilaisen jat-kirjaimella merkityn äänteen muuttumisesta. Tällä kirjaimella merkitty [æː]-äänne on muuttunut joko /i/:ksi, /e/:ksi tai /ije/, /ie/ -äänteeksi. Eri ääntämyksistä käytetään nimiä ikaavi, ekaavi ja (i)jekaavi) (ikavica, ekavica, ijekavica). Kroatia ja bosnia perustuvat jekaaviin, kun taas Serbiassa käytetään ekaavia. Ikaavia käytetään paikoin Kroatiassa, muttei kirjakielen asemassa. Nämä erot eivät ole varsinaisia murre-eroja, vaan sitä pienempiä, ja niistä käytetään nimitystä "izgovor" (lausunta, puhetapa).


title: Serbokroaatin kieli

text: Eri kielissä ja eri alueilla käytetään myös jonkin verran erilaista sanastoa.


title: Serbokroaatin kieli

text: Monissa sanoissa on yhden kirjaimen muutoksia. 'Suola' on serbiassa 'so' ja haukka 'soko', kun kroatiassa sanat ovat 'sol' ja 'sokol'. Joissain sanoissa myös h ja v vaihtelevat (muva ↔ muha, 'kärpänen') Erot sanoissa kuten 'kemija' (Kroatiassa) ja 'hemija' (Serbiassa) ja niistä johdetuissa sanoissa (kemiallinen, kemisti, ...) ja 'Europa' ↔ 'Evropa' (eurooppalainen, euro, ...) johtuvat sanojen lainaamisesta eri kielistä.


title: Serbokroaatin kieli

text: Eroavaisuuksia on jonkin verran raamatullisessa sanastossa erilaisista uskonnoista johtuen, ja myös erilaisissa raamatullisissa paikannimissä. Serbiaan on lainattu enemmän sanastoa venäjästä, kirkkoslaavista ja kreikasta, kun taas kroatiaan länsislaavilaisista kielistä, ja niiden kautta saksasta, tai johdettu omaperäisiä nimityksiä. Serbiassa mukautetaan ulkomaiset nimet foneettisesti (Vašington, Njujork, Fejsbok), kun taas latinalaisilla kirjaimilla kirjoitetussa kroatiassa niin ei aina tehdä.


title: Serbokroaatin kieli

text:
Kroatiaan on lainattu tšekistä sanat 'plin' ('kaasu' « tšekin 'plyn') ja 'vlak' (juna), kun sanat ovat serbiassa 'gas' ja 'voz'. 'Ilma' on kroatiassa 'zrak' ja serbiassa 'vazduh'. 'Tehdas' on lainattu serbiaan saksan kautta latinasta muodossa 'fabrika', kun taas kroatiassa se on 'tvornica', joka on käännöslaina samasta latinan sanasta slaavilaisen verbin 'tvoriti', 'valmistaa' pohjalta.
'Tuhat' on kroatiassa 'tisuća', kun taas serbiassa slaavilainen sana on korvaantunut kreikasta lainatulla sanalla 'hiljada'.


title: Serbokroaatin kieli

text:
Kroatiassa on enemmän slaavilaisista sanoista johdettuja omaperäisiä sanoja. Esim. 'kirjasto' on 'knjižnica' (sanasta knjiga), mutta myös serbiassa käytettyä sanaa 'biblioteka' käytetään. Sanoin kroatian sana 'ljekarna', 'apteekki' on johdettu sanasta 'lek', 'lääke', mutta myös sanaa 'apoteka' käytetään.
Lisäksi kroatiassa on otettu lentokoneelle käyttöön omaperäinen sana 'zrakoplov', joka tarkoitti alun perin kuumailmapalloa, eikä ranskasta lainattua sanaa 'avion' hyväksytä. Samoin kroatiassa on kierrätetty laskutikkua tarkoittanut sana 'računalo' tarkoittamaan tietokonetta, kun se serbiassa on 'računar', 'laskija, laskin' tai 'kompjuter'.


title: Serbokroaatin kieli

text: Keinotekoisesti voidaan johtaa lauseita, jotka näyttävät varsin erilaisilta.


title: Nógrád

text: Nógrád on lääni Pohjois-Unkarissa. Se rajautuu Pestin, Hevesin ja Borsod-Abaúj-Zemplénin lääneihin sekä pohjoisessa Slovakiaan. Pääkaupunki on Salgótarján. Muita kaupunkeja ovat Balassagyarmat ja Bátonyterenye. Läänin pinta-ala on 2 544 km² ja sen väkiluku arviolta 195 923 (vuonna 2015).


title: Nógrád

text: Suuri osa lääniä on kukkulaista maastoa. Kolmasosa läänin pinta-alasta on metsää, jossa yleisimmät puulajit ovat tammi, pyökki, valkopyökki ja akasia. Läänin alueella kulkevia jokia ovat Ipoly, Galga ja Zagyva.


title: Skandinaaviset kielet

text: Skandinaaviset kielet eli pohjoisgermaaniset kielet ovat indoeurooppalaisen kielikunnan germaaniseen haaraan kuuluvia kieliä. Skandinaavisia kieliä ovat fääri, islanti, norja, ruotsi ja tanska. Norni, jota puhuttiin aikaisemmin Skotlannin rannikolla ja saaristoissa, on kuollut. Omaksi kielekseen voidaan erottaa myös Pohjois-Ruotsissa puhuttava älvdalska ja gutniska sekä sen jo sammunut muoto muinaisgutniska.


title: Skandinaaviset kielet

text: Germaanit elivät alun perin Etelä-Skandinaviassa. Indoeurooppalaisesta kantakielestä erottui vähitellen vuoteen 500 eaa. mennessä kantagermaaninen kieli, josta skandinavian kielet ja muut germaaniset kielet erkanivat ensimmäisellä vuosituhannella jaa.


title: Skandinaaviset kielet

text: Kieli syntyi yhtenäisen pohjoisen pronssikauden kulttuurin (arviolta 1700–600 eaa.) keskuudessa. Noin vuodesta 850 eaa. alkaen ilmasto viileni ja osa kansasta siirtyi nykyisten Saksan ja Alankomaiden alueelle. Näin germaaniheimot saivat alkunsa ja tästä syystä saksa ja hollanti ovat ruotsia osaavan osittain ymmärrettävissä. Skandinaviaan jääneistä germaaneista polveutuvat Skandinavian nykyiset asukkaat.


title: Michael Owen

text: Michael James Owen (s. 14. joulukuuta 1979 Chester, Englanti) on entinen englantilainen jalkapalloilija. Erityisesti nopeudestaan ja maalintekotaidostaan tunnettu hyökkääjä, jonka viimeinen seura oli Englannin Valioliigassa pelaava Stoke City FC.


title: Michael Owen

text: Owen muistetaan urallaan parhaiten varmastikin Liverpoolin riveistä. Ensi kertaa Owen esiintyi Liverpoolin edustusjoukkueen paidassa vuoden 1997 toukokuussa onnistuen heti maalinteossa. Kaudella 1997–1998 hän oli jo osa joukkueen vakiokokoonpanoa ja nuorukainen valittiin myös .


title: Michael Owen

text: Yksi Owenin menestyksekkäimmistä kausista oli 2000–2001, jolloin Liverpool voitti UEFA Cupin, FA Cupin ja Liigacupin. Tuolloin hänet palkittiin myös arvostetulla Kultaisella pallolla. Seuraavina kausina ei seuralle kuitenkaan mestaruuksia sadellut.


title: Michael Owen

text: Vuonna 2004 Owen siirtyi espanjalaiseen Real Madridiin. Owen halusi siirtoa, koska halusi olla mukana voittamassa pokaaleja. Madrid maksoi hänestä kahdeksan miljoonaa puntaa ja lisäksi Antonio Núñez siirtyi osana kauppaa Liverpooliin. Ironisesti Liverpool voitti kaudella 2004–2005 Mestarien liigan, kun Real Madrid jäi ilman mestaruuksia. Owen oli useimmiten avauskokoonpanon sijaan vaihtopenkillä, mutta teki kuitenkin 35 sarjaottelussa 13 maalia, joilla hän oli peliminuutteihin suhteutettuna joukkueensa tehokkain maalintekijä.


title: Michael Owen

text: Owenin aika Madridissa jäi vain kauden mittaiseksi, sillä seura hankki hyökkäyspäähän brasilialaiset Robinhon ja Júlio Baptistan. Näin Owenille ei olisi ollut luvassa paljoakaan peliaikaa.


title: Michael Owen

text: Kesällä 2005 Owen palasi takaisin Englantiin, mutta seurana oli Liverpoolin sijasta Newcastle United. Owenin osto oli seuralle sen ennätyssiirto, sillä rahaa liikkui kaupassa 16 miljoonaa puntaa.


title: Michael Owen

text: Newcastlessa Owen kuitenkin kärsi paljon loukkaantumisista ja hänen viimeisen sopimuskautensa 2008–2009 päätteeksi seura putosi mestaruussarjaan.


title: Michael Owen

text: Heinäkuun 2009 alussa Owen teki kaksivuotisen sopimuksen Manchester Unitedin kanssa. Ensimmäisellä kaudellaan manchesterilaisseurassa Owenin roolina oli pääosin tulla vaihdosta kentälle. Owen ratkaisi mm. lukemin 4–3 päättyneen Manchesterin derbyn lisäajalla ja viimeisteli hattutempun jalkapallon Mestarien liigan ottelussa Wolfsburgia vastaan. Owenin kausi päättyi loukkaantumiseen liigacupin finaalissa, jossa hän onnistui myös maalinteossa. Manchester United voitti ottelun 2–1 ja samalla liigacupin mestaruuden.


title: Michael Owen

text: Kauden 2010–2011 ensimmäisen liigamaalinsa Owen iski ottelussa Boltonia vastaan tasoittamalla loppulukemiksi 2–2. Vuoden 2011 ensimmäisen maalinsa Owen laukoi tammikuussa FA Cupin ottelussa Sunderlandia vastaan. Unitedin kausi päättyi Valioliigan mestaruuteen. Samalla Owen sai ensimmäisen mestaruusmitalinsa saatuaan täyteen mitaliin vaadittavan ottelumäärän. Owen laukoi joukkueensa kauden viimeisen maalin päätöskierroksella Blackpoolin verkkoon. Maali oli Owenille kauden toinen liigaosuma 11 ottelussa.


title: Michael Owen

text: Viimeiseksi jääneellä kaudellaan 2011–2012 Owen pelasi vain neljä ottelua. Loukkaantumiset rikkoivat tuttuun tapaan Owenin kautta pahoin. Hänen kauden kaikki kolme täysosumaansa syntyivät liigacupin otteluissa. Liigassa Owen pelasi vain yhden ottelun oltuaan pitkään toipilas reisivamman takia. Hyökkääjä teki paluun joukkueensa kokoonpanoon kauden päätösottelussa, muttei päässyt kentälle. Neljä päivää myöhemmin Owen kertoi Twitterissä, ettei seura tarjoa hänelle jatkosopimusta. Asiasta julkaistiin myös tiedote seuran verkkosivuilla.


title: Michael Owen

text: Owen siirtyi 4. syyskuuta 2012 vapaalla siirrolla Stokeen vuoden mittaisella sopimuksella ja lopetti uransa 1.7.2014.


title: Michael Owen

text: Englannin maajoukkueessa Owen debytoi helmikuussa 1998 ollen tuolloin nuorin maansa maajoukkueessa pelannut pelaaja. Hän pelasi vuosien 1998, 2002 ja 2006 MM-kilpailuissa sekä vuosien 2000 ja 2004 EM-kilpailuissa. Hän on ainoa englantilaispelaaja, joka on onnistunut maalinteossa neljissä eri arvokisoissa. Kaikkiaan Owen pelasi 89 maaottelua ja teki niissä 40 maalia.


title: OOMPH!

text: OOMPH! (lausutaan ) on saksalainen industrial metal -yhtye.


title: OOMPH!

text: OOMPH! perustettiin Wolfsburgissa vuonna 1989. Dero, Flux ja Crap tapasivat rockfestivaalilla ja heitä yhdisti samanlainen musiikkimaku. He hankkivat vanhoja syntetisaattoreita ja yhdistivät niitä raskaampaan kitarasoittoon. Ensimmäisen albumin, "OOMPH!", julkaisi Machinery Records vuonna 1992. Tuolloin yhtyeen jäseniä innoittivat muun muassa industrial-yhtyeet Deutsch-Amerikanische Freundschaft ja Nitzer Ebb, minkä vuoksi albumi oli elektropainotteinen ja siinä oli vain muutama kitarariffi.


title: OOMPH!

text: Vuonna 1994 Machinery Recordsin sisaryhtiö Dynamican julkaisemalla yhtyeen toisella albumilla "Sperm" yhtyeen tyyli muuttui kitarapainotteisemmaksi, mutta se ei jättänyt elektronista perustaansa. Tällä albumilla OOMPH!:ia pidetään yhdessä KMFDM:n ja Die Kruppsin kanssa uuden musiikkityylin, Neue Deutsche Härten, aloittajana. Tämä tyyli yhdistää metallimusiikkia matalan, puhtaan lauluäänen, säröisten sähkökitarien ja rumpujen muodostaman äänen kanssa, ja käyttää usein myös koskettimia tai syntetisaattoria, samplejä ja joskus myös rumpukonetta. Muita tyylilajin edustajia ovat muun muassa Rammstein, Eisbrecher, Megaherz, Stahlhammer ja Unheilig. OOMPH!:ia onkin usein verrattu kaupallisesti huomattavasti paremmin menestyneeseen Rammsteiniin, jota on usein luultu OOMPH!:in esikuvaksi, vaikka Rammstein onkin kertonut OOMPH!:in olleen yksi yhtyeen esikuvista.


title: OOMPH!

text: Myöhemmin OOMPH! teki sopimuksen EMIin kuuluvan levy-yhtiö Virgin Recordsin kanssa. Vuosina 1998–2001 yhtye julkaisi levy-yhtiön kautta sopimuksen mukaiset kolme albumia, muttei halunnut jatkaa sopimusta. Vuonna 2006 Virgin Records julkaisi näiden albumeiden kappaleista vielä kokoelmalevyn "1998-2001: Best of Virgin Years" yhtyeen tahdon vastaisesti, ja laulaja Dero kehottikin yhtyeen ihailijoita olemaan ostamatta levyä.


title: OOMPH!

text: Viimeiseksi Virgin Recordsilla jäänyt albumi, vuonna 2001 julkaistu "Ego", oli ensimmäinen yhtyeen albumi, joka saavutti edes pientä suosiota saksankielisten maiden ulkopuolella. Levy meni Suomenkin albumilistalla suoraan kärkituntumaan. Samana vuonna julkaistut singlet "Supernova" ja "Niemand" ylsivät samalle tasolle.


title: OOMPH!

text: Saksankielisissäkin maissa OOMPH! nousi suurempaan suosioon vasta vuonna 2004, kun se julkaisi ensimmäisen singlensä "Augen auf!" uudella levy-yhtiöllään, Sony BMG:hen kuuluvalla Supersonic Recordsilla. Single pysyi Saksan singlelistalla 21 viikkoa, joista viisi viikkoa sijalla 1. Kappale esiintyi myös FIFA 2005 -pelin soundtrackillä.


title: OOMPH!

text: Yhtyeen samana vuonna julkaistu kahdeksas albumi, "Wahrheit oder Pflicht", jolla myös kappale ”Augen auf!” oli, oli Saksan albumilistalla 22 viikkoa, joista kaksi viikkoa sijalla 2. Albumi myikin Saksassa lähes platina-albumiin oikeuttavan määrän. Albumilla yhtyeen tyyli muuttui melodisemmaksi. "Wahrheit oder Pflichtin" lisäksi kansainväliseen jakeluun on päässyt viimeisin vuonna 2006 ilmestynyt albumi "GlaubeLiebeTod", joka ylsi Saksan albumilistalla parhaimmillaan sijalle 5 ja Suomen virallisella listalla sijalle 7.


title: OOMPH!

text: Vuonna 2007 OOMPH! osallistui saksalaisen Eurovision laulukilpailua muistuttavaan Bundesvisionin laulukilpailuun Ala-Saksin edustajana. Kappale oli yhdessä Die Happy -yhtyeen Marta Jandován kanssa esitetty uusintaversio "GlaubeLiebeTod"-albumilla ilmestyneestä kappaleesta ”Träumst Du?”. Yhtye voitti kilpailun.


title: OOMPH!

text: Vuonna 2007 yhtye julkaisi myös DVD:n "Rohstoff", joka sisältää 23 kappaleen keikkataltioinnin, haastattelun, lähes kaikki yhtyeen videot sekä niiden tekemisestä kertovia dokumentteja.


title: OOMPH!

text: Vuonna 2008 yhtyeen uusi kappale ”Wach auf!” esiintyi elokuvassa "Aliens vs. Predator 2", ja se julkaistiin myös singlenä. OOMPH!:n kymmenes studioalbumi, "Monster", ilmestyi 22. elokuuta 2008.


title: OOMPH!

text: OOMPH!:in pääasiallinen laulukieli on saksa, mutta viimeisintä albumia lukuun ottamatta kaikilla albumeilla on ollut myös joitakin englanninkielisiä kappaleita. Sanoitukset käsittelevät usein rakkautta, uskontoa ja kuolemaa.


title: Seriini

text: Seriini eli 2-amino-3-hydroksipropaanihappo (CHNO) on yksi luonnon 20 yleisimmästä aminohaposta. Se on treoniinin ohella toinen kahdesta aminohaposta, jossa on alkoholi- eli hydroksyyliryhmä ja nämä kaksi aminohappoa ovat muutenkin hyvin toistensa kaltaiset: treoniinissa on metyyliryhmä 3-hiilessä, jossa seriinissä on vety.


title: Seriini

text: Seriinin isomeerisia muotoja ovat L-seriini, jonka CAS-numero on 56-45-1 ja D-seriini, jonka CAS-numero on 312-84-5.


title: Seriini

text: Proteiineissa seriinin hydroksyyliryhmä voidaan glykosyloida. Tällä saattaa olla merkitystä joidenkin diabeteksen vaikutusten ymmärtämisessä. Seriini on myös tyypillinen kinaasien fosforylaation kohde eukaryoottisolujen säätelyssä.


title: Seriini

text: Seriinin synteesi alkaa 3-fosfoglyseraatin hapettamisella, josta muodostuu 3-fosfohydroksipyruvaattia ja NADH:ta. Transaminaatioreaktiosta glutamaatin kanssa syntyy 3-fosfoseriiniä ja fosfaatin poistaminen jättää jäljelle seriinin.


title: Poprock

text: Pop-rock on musiikkia, joka yhdistelee pop- ja rock-elementtejä. Pop-rock kehittyi 1960-luvun Britanniassa ja Yhdysvalloissa.


title: Poprock

text:
Kotimaisia:
Ulkomaisia:


title: Maila Nurmi

text: Maila Nurmi (aik. Maila Elizabeth Syrjäniemi, 11. joulukuuta, 1922, Petsamo, Suomi tai Gloucester, Massachusetts, Yhdysvallat – 10. tammikuuta, 2008, Los Angeles, Kalifornia, Yhdysvallat) oli amerikansuomalainen televisiopersoona. Hän tuli tunnetuksi erityisesti hahmoroolistaan Vampira.


title: Maila Nurmi

text: Maila Nurmen synnyinpaikan osalta on erimielisyyttä. Muun muassa hänen itsensä, hänen elämänsä lopun läheisen ystävänsä sekä Helsingin Sanomien mukaan Nurmi syntyi Suomessa.


title: Maila Nurmi

text: Maila Nurmesta kertovassa kirjassaan (2014) W. Scott Poole kuitenkin esittää Nurmen synnyinpaikaksi Gloucesteria Massachusettsissa. Poolen mukaan Nurmi olisi kertonut olevansa sukua Paavo Nurmelle ja olisi esittänyt Petsamoa ""kotikaupungikseen"", jotta pystyisi vahvistamaan väitettään sukulaissuhteestaan ""samassa paikassa syntyneeseen" "olympiasukeltaja"" Paavo Nurmeen.


title: Maila Nurmi

text: Poolen uskottavuutta heikentävät hänen monet asiavirheensä ja lähteistämättömät väitteensä, joiden mukaan mm. – todellisuudessa turkulaissyntyinen – juoksija Paavo Nurmi olisi ollut petsamolaissyntyinen sukeltaja ja Petsamo olisi ollut kaupunki, ja/tai – vaihtoehtoisesti – suomalaisen ja Suomesta uutisoivan toimittajan tytär Maila Nurmi ei olisi ollut tietoinen faktoista näiltä osin.